title: Απόφαση του Ευρωπαϊκού Κοινοβουλίου, της 5ης Μαΐου 2010, σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης για το οικονομικό έτος 2008

text:
               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/211

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης για το οικονομικό έτος 2008
   (2010/548/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών για το οικονομικό έτος 2008, συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 2007/2004 του Συμβουλίου, της 26ης Οκτωβρίου 2004, σχετικά με τη σύσταση ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης (3), και ιδίως το άρθρο 30,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4) του Συμβουλίου, και ιδίως το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A7-0085/2010),

               1.

               χορηγεί απαλλαγή στον εκτελεστικό διευθυντή του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης όσον αφορά την εκτέλεση του προϋπολογισμού του Οργανισμού για το οικονομικό έτος 2008·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στον εκτελεστικό διευθυντή του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Jerzy BUZEK

            Ο Γενικός Γραμματέας

         Klaus WELLE

      (1)  ΕΕ C 304 της 15.12.2009, σ. 38.

      (2)  ΕΕ L 248 της 16.9.2002, σ. 1.

      (3)  ΕΕ L 349 της 25.11.2004, σ. 1.

      (4)  ΕΕ L 357 της 31.12.2002, σ. 72.
    ---documentbreak---

               25.9.2010

               EL

               Επίσημη Εφημερίδα της Ευρωπαϊκής Ένωσης

               L 252/213

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 5ης Μαΐου 2010
   με τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή όσον αφορά την εκτέλεση του προϋπολογισμού του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης για το οικονομικό έτος 2008
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους οριστικούς ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών της Ευρωπαϊκής Ένωσης για το οικονομικό έτος 2008,
   έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς του Ευρωπαϊκού Οργανισμού για τη Διαχείριση της Επιχειρησιακής Συνεργασίας στα Εξωτερικά Σύνορα των κρατών μελών για το οικονομικό έτος 2008, συνοδευόμενη από τις απαντήσεις του Οργανισμού (1),
   έχοντας υπόψη τη σύσταση του Συμβουλίου της 16ης Φεβρουαρίου 2010 (5827/2010 — C7-0061/2010),
   έχοντας υπόψη το άρθρο 276 της συνθήκης ΕΚ και το άρθρο 319 της συνθήκης για τη λειτουργία της Ευρωπαϊκής Ένωσης,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
   έχοντας υπόψη τον κανονισμό (ΕΚ) αριθ. 2007/2004 του Συμβουλίου της 26ης Οκτωβρίου 2004 σχετικά με τη σύσταση ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης (3), και ιδίως το άρθρο 30,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (4) του Συμβουλίου, και συγκεκριμένα το άρθρο 94,
   έχοντας υπόψη το άρθρο 77 και το παράρτημα VI του εσωτερικού κανονισμού του,
   έχοντας υπόψη την έκθεση της επιτροπής ελέγχου των προϋπολογισμών και τη γνωμοδότηση της επιτροπής πολιτικών ελευθεριών, δικαιοσύνης και εσωτερικών υποθέσεων (A7-0085/2010),

               A.

               λαμβάνοντας υπόψη ότι το Ελεγκτικό Συνέδριο αναφέρει ότι έλαβε εύλογη διαβεβαίωση όσον αφορά την αξιοπιστία των ετήσιων λογαριασμών για το οικονομικό έτος 2008 και ότι οι υποκείμενες πράξεις είναι νόμιμες και κανονικές,

               B.

               λαμβάνοντας υπόψη ότι στις 23 Απριλίου 2009 το Κοινοβούλιο χορήγησε απαλλαγή στον εκτελεστικό διευθυντή του ευρωπαϊκού οργανισμού για τη διαχείριση της επιχειρησιακής συνεργασίας στα εξωτερικά σύνορα των κρατών μελών της Ευρωπαϊκής Ένωσης όσον αφορά την εκτέλεση του προϋπολογισμού του οργανισμού για το οικονομικό έτος 2007 (5), στο δε συνοδευτικό ψήφισμα της απόφασης περί απαλλαγής, το Κοινοβούλιο, μεταξύ άλλων:

                           —

                           εξέφραζε τη λύπη του διότι το Ελεγκτικό Συνέδριο, στην ετήσια έκθεση του 2007 που συνέταξε, παρατηρούσε πλείονες αδυναμίες που είχε ήδη επισημάνει στην ετήσια έκθεσή του για το 2006, συγκεκριμένα υψηλό ποσοστό μεταφορών πιστώσεων και ακυρώσεων (περίπου 70 % των διαθέσιμων πιστώσεων για το 2007 δεν είχαν δαπανηθεί),

                           —

                           επεσήμαινε ότι ο προϋπολογισμός του Οργανισμού για το 2007 (42 100 000 ευρώ) ήταν υπερδιπλάσιος εκείνου του 2006 (19 200 000 ευρώ),

                           —

                           καλούσε τον Οργανισμό να βελτιώσει τη δημοσιονομική του διαχείριση, ιδίως όσον αφορά την αύξηση του προϋπολογισμού του για τα οικονομικά έτη 2007 και 2008,

               Γ.

               λαμβάνοντας υπόψη ότι το 2008 ήταν το τρίτο πλήρες έτος λειτουργίας του Οργανισμού,

               1.

               σημειώνει με ικανοποίηση ότι το Ελεγκτικό Συνέδριο μπόρεσε να αποκομίσει εύλογη βεβαιότητα ότι οι ετήσιοι λογαριασμοί του Οργανισμού για το οικονομικό έτος που έκλεισε στις 31 Δεκεμβρίου 2008 είναι, σε όλα τα σημαντικά σημεία, αξιόπιστοι και ότι οι υποκείμενες πράξεις είναι, στο σύνολό τους, νόμιμες και κανονικές·

               2.

               διαπιστώνει ότι ο προϋπολογισμός του Οργανισμού αυξήθηκε σημαντικά κατά τα τρία τελευταία έτη· σημειώνει ότι για το οικονομικό έτος 2008 ο προϋπολογισμός αυξήθηκε κατά 29 000 000 ευρώ, δηλαδή κατά περίπου 69 %, σε σχέση με το προηγούμενο οικονομικό έτος και ότι το 2007 (4 210 000 ευρώ) είχε ήδη υπερδιπλασιασθεί σε σχέση με το 2006 (19 200 000 ευρώ)·

      Προβληματικά σημεία που επαναλαμβάνονται από το οικονομικό έτος 2006

               3.

               ανησυχεί για το γεγονός ότι το Ελεγκτικό Συνέδριο παρατήρησε πλείονες αδυναμίες που είχε ήδη επισημάνει στις ετήσιες εκθέσεις του για το 2006 και 2007· αποδοκιμάζει, ιδίως:

                           —

                           το υψηλό ποσοστό μεταφορών πιστώσεων και ακυρώσεων (49 % των διαθέσιμων πιστώσεων για το 2008 δεν είχαν δαπανηθεί στη διάρκεια του έτους, σχεδόν 69 % για το 2007 και 55 % για το 2006),

                           —

                           το γεγονός ότι είχαν αναληφθεί νομικές δεσμεύσεις πριν από τις αντίστοιχες αναλήψεις υποχρεώσεων στο πλαίσιο του προϋπολογισμού,

                           —

                           ότι, σύμφωνα με το Ελεγκτικό Συνέδριο, εφαρμόστηκαν διαδικασίες πρόσληψης που δεν συμμορφώνονταν προς τους κανόνες, ιδιαίτερα ως προς τη διαφάνεια και τον αμερόληπτο χαρακτήρα των εν λόγω διαδικασιών·

               4.

               λαμβάνει υπό σημείωση ότι 30 300 000 ευρώ των πιστώσεων του οικονομικού έτους χρειάστηκε να μεταφερθούν στο επόμενο έτος και ότι 13 000 000 ευρώ των διαθέσιμων πιστώσεων χρειάστηκε να ακυρωθούν· επισημαίνει επίσης ότι από τις ύψους 26 800 000 ευρώ πιστώσεις που μεταφέρθηκαν για επιχειρησιακές δαπάνες (τίτλος III), ποσό 850 000 ευρώ αφορούσε πράξεις που έχουν κλείσει και οι οποίες θα έπρεπε να είχαν οδηγήσει σε αποδέσμευση· επ’ αυτού σημειώνει ωστόσο την απάντηση του Οργανισμού που δηλώνει ότι έχει επιφέρει διορθώσεις στις τελικές ετήσιες οικονομικές καταστάσεις και ότι θα λάβει επίσης πρόσθετα μέτρα για να ενισχύσει τον έλεγχο των αναλήψεων υποχρεώσεων·

               5.

               υπογραμμίζει ωστόσο ότι ένα τόσο υψηλό επίπεδο μεταφορών και ακυρώσεων μαρτυρά ανικανότητα του Οργανισμού να διαχειρισθεί μια τόσο σημαντική αύξηση του προϋπολογισμού του· διερωτάται, μολονότι ο Οργανισμός σημείωσε ουσιαστική πρόοδο όσον αφορά τη χρησιμοποίηση των πιστώσεων το 2009, μήπως θα ήταν πιο φρόνιμο στο μέλλον οι αρμόδιες για τον προϋπολογισμό αρχές να προσέχουν περισσότερο όταν λαμβάνουν αποφάσεις για αυξήσεις του προϋπολογισμού του Οργανισμού λαμβάνοντας υπόψη τον χρόνο που απαιτείται για να τεθούν σε εφαρμογή οι νέες δραστηριότητες· ζητεί από τον Οργανισμό συνεπώς να του παράσχει περισσότερες λεπτομέρειες για τη σκοπιμότητα των μελλοντικών αναλήψεων υποχρεώσεων·

               6.

               θεωρεί επίσης απαραίτητο να εγκαθιδρύσει ο Οργανισμός:

                           —

                           αποτελεσματικό σύστημα προγραμματισμού και ελέγχου των καθορισμένων συμβατικών προθεσμιών,

                           —

                           διεργασία αποτίμησης των κινδύνων που αφορούν τις δραστηριότητές του ώστε στη συνέχεια να είναι δυνατή η στενή παρακολούθησή τους,

                           —

                           σύστημα διαχωριζόμενων πιστώσεων στους μελλοντικούς προϋπολογισμούς που αφορούν τις επιχορηγήσεις, ώστε να αποφευχθούν ακυρώσεις κατά τα προσεχή οικονομικά έτη·

               7.

               εκφράζει την ανησυχία του για το ότι το Ελεγκτικό Συνέδριο στις παρατηρήσεις του επικρίνει τον Οργανισμό επειδή κατέβαλε περισσότερα από 17 000 000 ευρώ βάσει μονομερών αποφάσεων επιχορήγησης, τις οποίες υπέγραψε μόνον ο Οργανισμός, ενώ οι ισχύοντες κανόνες για τους οργανισμούς δεν προβλέπουν αυτού του τύπου το μηχανισμό· επιπλέον, ανησυχεί για το ότι το Ελεγκτικό Συνέδριο θεωρεί ότι ο Οργανισμός συχνά υπέγραφε αυτές τις αποφάσεις μετά την έναρξη των δραστηριοτήτων ή ακόμη και μετά την ολοκλήρωσή τους· σημειώνει ωστόσο την απάντηση του Οργανισμού που διαβεβαιώνει ότι νέες συμβάσεις-πλαίσια υπεγράφησαν τώρα με όλες τις αρχές εποπτείας των συνόρων που θα συμμετάσχουν σε κοινές επιχειρήσεις υπό τον συντονισμό του Οργανισμού·

               8.

               ανησυχεί διότι το Ελεγκτικό Συνέδριο διαπίστωσε και πάλι ότι ορισμένες νομικές δεσμεύσεις αναλήφθηκαν πριν από την αντίστοιχη δημοσιονομική ανάληψη υποχρέωσης· επιπλέον διαπιστώνει ότι στο τέλος του οικονομικού έτους 2008, 49 εκ των υστέρων αναληφθείσες υποχρεώσεις (για συνολικό ποσό άνω του 1 000 000 ευρώ) ενεγράφησαν στο μητρώο των εξαιρέσεων· επισημαίνει επίσης ότι, ακόμη κι αν ο Οργανισμός διαβεβαίωσε ότι τον Μάιο του 2009 ο αριθμός των εξαιρέσεων είχε ήδη μειωθεί κατά 50 % σε σχέση με το ίδιο διάστημα του προηγούμενου έτος, ο μεγάλος αριθμός εξαιρέσεων αποτελεί ένδειξη προβλήματος που επαναλαμβάνεται στο σύστημα αναλήψεων υποχρεώσεων του Οργανισμού· καλεί τον Οργανισμό συνεπώς να επιδοθεί πιο αποτελεσματικά στην πλήρη επίλυση αυτού του προβλήματος·

               9.

               συγχαίρει τον Οργανισμό για την καθιέρωση μιας ταμειακής πολιτικής·

               10.

               σημειώνει ότι το 2008 ο Οργανισμός καταχώρησε έσοδα από τόκους ύψους 474 116,65 ευρώ· συμπεραίνει ότι, με βάση τις δημοσιονομικές καταστάσεις και το ύψος των εισπραχθέντων τόκων, ο Οργανισμός έχει μονίμως υψηλά ταμειακά διαθέσιμα· σημειώνει ότι στις 31 Δεκεμβρίου 2008 τα ταμειακά διαθέσιμα του Οργανισμού ανέρχονταν σε 28 604 623,67 ευρώ· ζητεί από την Επιτροπή να διερευνήσει τις δυνατότητες να βοηθήσει για να εξασφαλίζεται διατήρηση ταμειακών διαθεσίμων με βάση τις ανάγκες, σύμφωνα με το άρθρο 15 παράγραφος 5 του κανονισμού (ΕΚ, Ευρατόμ) αριθ. 2343/2002, και να μελετήσει, ποίες αλλαγές απαιτούνται ως προς την προσέγγιση, προκειμένου τα ταμειακά διαθέσιμα του Οργανισμού να διατηρούνται, σε διαρκή βάση, όσο το δυνατόν χαμηλότερα·

               11.

               καλεί τον Οργανισμό να ασκήσει πλήρως τα καθήκοντά του και να βελτιώσει τη δημοσιονομική του διαχείριση, ιδίως όσον αφορά την αύξηση που παρατηρείται στους προϋπολογισμούς του των ετών 2009 και 2010·

      Ανθρώπινο δυναμικό

               12.

               διαπιστώνει με ανησυχία ότι το Ελεγκτικό Συνέδριο για άλλη μία φορά επεσήμανε ότι διαδικασίες πρόσληψης δεν συμμορφώνονται προς τους κανόνες και δεν εγγυώνται τη διαφάνειά τους και την αμερόληπτη αντιμετώπιση των υποψηφίων·

      Απόδοση

               13.

               σημειώνει ότι το διοικητικό συμβούλιο του Οργανισμού ενέκρινε τον Ιούνιο 2009 ένα πολυετές σχέδιο για την περίοδο 2010-2013, παρά το γεγονός ότι τούτο δεν προβλέπεται στον ιδρυτικό κανονισμό του· τονίζει τη σημασία αυτού του πολυετούς σχεδίου για να μπορεί ο Οργανισμός να προγραμματίζει καλύτερα τις δραστηριότητές του και να προβαίνει σε αποτελεσματικότερη αποτίμηση κινδύνου σε σχέση με αυτές· καλεί εντούτοις τον Οργανισμό να προβεί πάραυτα σε σύνδεση του προγράμματος εργασίας του και των δημοσιονομικών του προβλέψεων·

               14.

               προτρέπει τον διευθυντή να υποβάλλει στο διοικητικό συμβούλιο στοιχεία αναφορικά με τον αντίκτυπο των ενεργειών·

               15.

               ζητεί από τον Οργανισμό να υποβάλει, στον πίνακα που θα επισυνάψει στην προσεχή έκθεση του Ελεγκτικού Συνεδρίου, συγκριτικά στοιχεία για τις ενέργειες που εκτελέσθηκαν κατά το εξεταζόμενο οικονομικό έτος και εκείνες του προηγούμενου οικονομικού έτους, ώστε η αρμόδια για την απαλλαγή αρχή να μπορεί να αξιολογήσει καλύτερα τις επιδόσεις του Οργανισμού από το ένα έτος στο άλλο·

               16.

               επισημαίνει ότι τα προσεχή έτη η απαλλαγή για την εκτέλεση του προϋπολογισμού του Οργανισμού πρέπει να βασίζεται περαιτέρω στην αξιολόγηση της επίδοσης του Οργανισμού καθ’ όλη τη διάρκεια του έτους.

      Διαφάνεια

               17.

               σημειώνει ότι ο Οργανισμός δεν δημοσιεύει πληροφορίες σχετικά με το διοικητικό του συμβούλιο στην ιστοθέση του· επομένως συνιστά, ως μέσον αύξησης της διαφάνειας, να αναρτηθεί στην ιστοθέση του Οργανισμού κατάλογος των μελών του διοικητικού συμβουλίου, με πλήρη στοιχεία για δυνατότητα επαφής με όλα τα μέλη του συμβουλίου·

      Συνεργασία με τα κράτη μέλη

               18.

               σημειώνει ότι η χρησιμοποίηση και η εκτέλεση του προϋπολογισμού εξαρτάται εν μέρει από τη συμμετοχή των κρατών μελών· ενθαρρύνει επομένως τον Οργανισμό να ενισχύσει τον διάλογό του με τα κράτη μέλη για να επιτύχει μεγαλύτερη συμμετοχή από αυτά·

               19.

               καλεί τον Οργανισμό να βελτιώσει τη δημοσιονομική του διαχείριση όσον αφορά την επιστροφή του κόστους στο οποίο υποβλήθηκαν τα κράτη μέλη εντοπίζοντας από κοινού με τα κράτη μέλη τις ρίζες του προβλήματος ώστε να τεθούν σε εφαρμογή οι κατάλληλες λύσεις από κοινού με αυτά·

      Εσωτερικός λογιστικός έλεγχος

               20.

               αναγνωρίζει ότι, από τις 23 συστάσεις που εκδόθηκαν μετά τον αρχικό έλεγχο που διεξήγαγε το 2007 η υπηρεσία εσωτερικού λογιστικού ελέγχου (IAS) 4 έχουν εκτελεσθεί σωστά και αποτελεσματικά, 15 βρίσκονται σε εξέλιξη και 4 δεν άρχισαν ακόμη· υπογραμμίζει ότι οι συστάσεις που θεωρούνται «πολύ σημαντικές» έχουν σχέση με τη συμπλήρωση των περιγραφών καθηκόντων και τον ορισμό στόχων για τα μέλη του προσωπικού, την ενίσχυση της ασφάλειας, τη βελτίωση της καταχώρισης αλληλογραφίας, την ενίσχυση της διεργασίας διαχείρισης επιχορηγήσεων και την εξασφάλιση της συμμόρφωσης προς τον δημοσιονομικό κανονισμό·

               21.

               συγχαίρει τον Οργανισμό διότι στα τέλη 2008 προσέλαβε συντονιστή του εσωτερικού ελέγχου/διευθυντή ποιοτικού ελέγχου· υπογραμμίζει ότι αυτή η νέα θέση θα βοηθήσει τον Οργανισμό να εξασφαλίσει πιο διαρθρωμένη, πειθαρχημένη και συνεπή προσέγγιση για την εκτέλεση των συστάσεων της IAS·

               22.

               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του, της 5ης Μαΐου 2010 (6), σχετικά με την απόδοση, τη δημοσιονομική διαχείριση και τον έλεγχο των οργανισμών της ΕΕ.

      (1)  ΕΕ C 304 της 15.12.2009, σ. 38.

      (2)  ΕΕ L 248 της 16.9.2002, σ. 1.

      (3)  ΕΕ L 349 της 25.11.2004, σ. 1.

      (4)  ΕΕ L 357 της 31.12.2002, σ. 72.

      (5)  ΕΕ L 255 της 26.9.2009, σ. 126.

      (6)  Κείμενα που εγκρίθηκαν, P7_TA(2010) 139, βλέπε σελίδα 241 της παρούσας Επίσημης Εφημερίδας.


Avis juridique important

|

31977D0616

77/616/EOK: Απόφαση του Συμβουλίου της 27ης Σεπτεμβρίου 1977 περί θεσπίσεως συνόλου μελετών παροχής βοηθείας για τη χρησιμοποίηση της αυτόματης επεξεργασίας πληροφοριών (informatique)

Επίσημη Εφημερίδα αριθ. L 255 της 06/10/1977 σ. 0025 - 0027 Φινλανδική ειδική έκδοση: Κεφάλαιο 13 τόμος 8 σ. 0003  Ελληνική ειδική έκδοση: Κεφάλαιο 16 τόμος 1 σ. 0018  Σουηδική ειδική έκδοση: Κεφάλαιο 13 τόμος 8 σ. 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Σεπτεμβρίου 1977 περί θεσπίσεως συνόλου μελετών παροχής βοηθείας για τη χρησιμοποίηση της αυτόματης επεξεργασίας πληροφοριών (informatique)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,  την πρόταση της Επιτροπής,  τη γνώμη της Συνελεύσεως (1),  τη γνώμη της Οικονομικής και Κοινωνικής Επιτροπής (2) Εκτιμώντας:  ότι το ψήφισμα του Συμβουλίου της 15ης Ιουλίου 1974 περί κοινοτικής πολιτικής της αυτόματης επεξεργασίας (3), έχει σκοπό να δώσει κοινοτική κατεύθυνση στην πολιτική της ενθαρρύνσεως και προωθήσεως της αυτόματης επεξεργασίας πληροφοριών- ότι η ανάπτυξη του software θέτει έναν ορισμένο αριθμό προβλημάτων γενικού χαρακτήρα, ο οποίος αφορά τις τεχνικές προγραμματισμού και τις σχέσεις μεταξύ κατασκευαστού και χρηστών (users)- ότι η ανάπτυξη εφαρμογών της αυτόματης επεξεργασίας πληροφοριών απαιτεί εξέταση των προβλημάτων των σχετικών με την εμπιστευτικότητα και την ασφάλεια των δεδομένων (data) από την τεχνική, νομοθετική και κοινωνική τους πλευρά, ιδίως εν όψει της  προστασίας των πολιτών ως προς τη χρησιμοποίηση των μέσων της αυτόματης επεξεργασίας πληροφοριών (moyens informatiques)- ότι μία αποτελεσματική χρήση των ηλεκτρονικών υπολογιστών ενέχει σημαντική οικονομική σπουδαιότητα, και για την επαύξηση αυτής της αποτελεσματικότητος πρέπει να βελτιωθούν οι τεχνικές προγραμματισμού- ότι πρέπει να εξετασθούν κατά τρόπο συστηματικό τα συστήματα βάσεων δεδομένων (data-base systems) και τα software, να αναπτυχθούν τα μέσα για να βοηθηθούν οι χρήστες (users) στην επιλογή, την υλοποίηση και την εκμετάλλευση των συστημάτων αυτών, και για  να επιτραπεί σε μεταγενέστερο στάδιο μία τυποποίηση σ'αυτόν τον τομέα- ότι οι προαναφερθείσες ενέργειες θεωρούνται απαραίτητες για την πραγματοποίηση κατά τη λειτουργία της κοινής αγοράς, ορισμένων στόχων της Κοινότητος- ότι η συνθήκη περί ιδρύσεως της Ευρωπαϊκής Οικονομικής Κοινότητος δεν προέβλεψε τις εξουσίες δράσεως που απαιτούνται για το σκοπό αυτόν,  ΑΠΟΦΑΣΙΖΕΙ:   Άρθρο 1  Εκδίδονται τρεις κοινές μελέτες στον τομέα της αυτόματης επεξεργασίας πληροφοριών- έχουν ως αντικείμενο:  α) μελέτη περί της εμπιστευτικότητος και της ασφαλείας των δεδομένων- β) μελέτη περί των τεχνικών προγραμματισμού- γ) μελέτη αξιολογήσεως και υλοποιήσεως των συστημάτων βάσεων δεδομένων (data-base systems).  Οι μελέτες αυτές καθορίζονται στο σημείο II του παραρτήματος.   Άρθρο 2  Η διάρκεια των προβλεπομένων στο άρθρο 1 μελετών είναι τριών ετών. Οι αναγκαίες πιστώσεις για την πραγματοποίησή τους που αντιπροσωπεύουν πενήντα τοις εκατό του κόστους τους εγγράφονται στον προϋπολογισμό των Ευρωπαϊκών Κοινοτήτων. Το ύψος τους  ορίζεται σε 1 245 000 λογιστικές μονάδες. Πενήντα τοις εκατό του κόστους εκτελέσεως των μελετών αναλαμβάνεται από τους ενδιαφερόμενους οργανισμούς.   Άρθρο 3  Η Επιτροπή βεβαιοί την εκτέλεση των μελετών. Βοηθείται από τη συμβουλευτική επιτροπή για τα κοινά σχέδια στον τομέα της αυτόματης επεξεργασίας πληροφοριών.  Η Επιτροπή υποβάλλει κάθε χρόνο έκθεση στο Συμβούλιο.  Έγινε στις Βρυξέλλες, στις 27 Σεπτεμβρίου 1977.  Για το Συμβούλιο Ο Πρόεδρος A. HUMBLET  (1) ΕΕ αριθ. Α 28 της 9. 2. 1976, σ. 6 (2) ΕΕ αριθ. Α 131 της 12. 6. 1976, σ. 8.  (3) ΕΕ αριθ. Α 86 της 20. 7. 1974, σ. 1.      ΠΑΡΑΡΤΗΜΑ   I. ΕΙΣΑΓΩΓΗ  Προσπάθειες εξευρέσεως λύσεως στα προβλήματα που τίθενται από την ανάπτυξη του software έχουν γίνει από τους χρήστες (users) ή τους κατασκευαστές εξοπλισμού (hardware) ή λειτουργίας (software) σύμφωνα με τις ικανότητές τους ή τα  ενδιαφέροντά τους, αλλά κατά τρόπο διεσπαρμένο.  Θα ήταν λοιπόν χρήσιμο, για να αντιμετωπισθεί μία συγκεχυμένη κατάσταση, χωρίς να υπάρχει ένδειξη αυτή τη στιγμή περί συμφωνίας, ότι στο επίπεδο της Κοινότητος, θα πρέπει να πραγματοποιηθεί κάποια προσπάθεια κυρίως μεθοδολογικού χαρακτήρα, για να  σκιαγραφηθούν μεσοπρόθεσμα ή μακροπρόθεσμα, περισσότερο προσαρμοσμένες προσεγγίσεις των προβλημάτων χρησιμοποιήσεως, ασφαλείας, ή σχεδιασμού των συστημάτων αυτόματης επεξεργασίας πληροφοριών, που να ενδιαφέρει ταυτόχρονα τους χρήστες (users) και τους  βιομηχανικούς κύκλους, επιτρέποντας τη δημιουργία προϊόντων περισσότερο προσαρμοσμένων στις ανάγκες οι οποίες γίνονται αισθητές με τα πλέον κατάλληλα όργανα.  Οι μελέτες κατά το δυνατόν πρέπει να καθοδηγούνται από αρμόδια κέντρα ανεξάρτητα των ενδιαφερομένων κύκλων χρηστών (users) ή των παραγωγών.   II.ΠΕΡΙΓΡΑΦΗ ΤΩΝ ΜΕΛΕΤΩΝ  1. Μελέτη περί της εμπιστευτικότητος και της ασφαλείας των δεδομένων.  Η μελέτη αυτή έχει ως κύριο στόχο την εξέταση, μαζί με την επιτροπή των εθνικών εμπειρογνωμόνων που συνεκλήθησαν από την Επιτροπή, των κυρίων προβλημάτων των σχετικών με την εναρμόνιση των νομοθεσιών εντός της Κοινότητος ως προς την προστασία της  ιδιωτικής ζωής και της αναπτύξεως κωδίκων εφαρμογής και αντιστοίχων τύπων (standards).  Οι εργασίες θα συμπεριλαμβάνουν μία ανάλυση και μία ταξινόμηση των προβλημάτων, και ιδιαιτέρως:  - εκτιμήσεις από απόψεις ποσοτικές και ποιοτικές διακινήσεως των δεδομένων δια μέσου των συνόρων εντός και εκτός της Κοινότητος,  - το δυνατό ρόλο υιοθετήσεως κοινοτικών τύπων (standards) εν όψει ενός ευχερεστέρου ελέγχου των κινήσεων αυτών, μειώσεως του κόστους και ανοίγματος των αγορών ως συμπλήρωμα των αποτελεσμάτων της νομοθεσίας. Εξακρίβωση των προτεραιοτήτων στην υιοθέτηση  των τύπων αυτών,  - προπαρασκευαστικές μελέτες εν όψει της εκτιμήσεως του κόστους. Κόστος και ενδεχόμενες διαταραχές του ανταγωνισμού που δύνανται να επέλθουν από τις υπάρχουσες διαφορές των εθνικών νομοθεσιών- κόστος που προκύπτει από μία κοινοτική εναρμόνιση-  αντίκτυπος του κόστους που φέρουν οι δημόσιοι ή οι ιδιωτικοί τομείς ή οι ιδιώτες,  - εξακρίβωση των καταλλήλων μέτρων που εξασφαλίζουν ισοδύναμη ασφάλεια επί κοινοτικού επιπέδου,  - την ανάλυση των μελετών που έχουν αναληφθεί σε εθνικά επίπεδα εντός των Κρατών μελών και άλλων χωρών όπως η Σουηδία και τα Ηνωμένα Έθνη,  - την ανάλυση των προβλημάτων των σχετικών με την ασφάλεια των δεδομένων που θα μπορούσαν να επιδράσουν επί της εμπιστευτικότητος, της νομοθεσίας και των τύπων και τον καθορισμό των μελετών που θα έπρεπε να πραγματοποιηθούν.  Η πορεία των εργασιών που απορρέουν από αυτή την ανάλυση αποφασίζεται στα πλαίσια του πολυετούς προγράμματος.  2. Μελέτη περί των τεχνικών προγραμματισμού.  Η αρχική μελέτη περί των τεχνικών προγραμματισμού έχει ως κυρίους στόχους:  - να εξακριβώσει τους τομείς ιδιαιτέρας σπουδαιότητος για τους χρήστες (users),  - να επεξεργασθεί προτάσεις που να καλύπτουν τους τομείς στους οποίους εμφανίζονται οι μεγαλύτερες ανάγκες,  - να καθορίσει τις προδιαγραφές για ενδεχόμενη λεπτομερή μελέτη.  3. Μελέτη αξιολογήσεως και υλοποιήσεως των συστημάτων βάσεων δεδομένων (data-base systems).  Η μελέτη θα διαρκέσει δύο χρόνια και θα συμπεριλάβει τις ακόλουθες δραστηριότητες:  - εξέταση των αναγκών των χρηστών (users), των προβλημάτων και των εμπειριών,  - βάσει αυτής της εξετάσεως και της αναλύσεως, καθορισμός των κατευθυντηρίων γραμμών για την επιλογή, την υλοποίηση και την εκμετάλλευση των συστημάτων βάσεων δεδομένων,  - διατύπωση συστάσεων σχετικών με την τυποποίηση και τη δυνατότητα μεταφοράς (portability) των συστημάτων βάσεων δεδομένων.  Θα εκδοθεί απόφαση περί των μεταγενεστέρων εργασιών που έχουν σχέση, ειδικά με την πειραματική δοκιμή και την εφαρμογή των αποτελεσμάτων στα πλαίσια του πολυετούς προγράμματος.


title: 2007/650/ΕΚ: Απόφαση του Συμβουλίου, της 1ης Οκτωβρίου 2007 , για τον διορισμό στην Επιτροπή των Περιφερειών ενός τακτικού μέλους από την Αυστρία

text:
               9.10.2007

               EL

               Επίσημη Εφημερίδα της Ευρωπαϊκής Ένωσης

               L 262/28

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 1ης Οκτωβρίου 2007
   για τον διορισμό στην Επιτροπή των Περιφερειών ενός τακτικού μέλους από την Αυστρία
   (2007/650/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της αυστριακής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ (1) περί διορισμού των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2006 έως 25 Ιανουαρίου 2010.

               (2)

               Μία θέση τακτικού μέλους της Επιτροπής των Περιφερειών έμεινε κενή λόγω της λήξης της θητείας του κ. Sepp RIEDER,

         ΑΠΟΦΑΣΙΖΕΙ:
   Άρθρο 1
   Η κ. Renate BRAUNER, Vizebürgermeisterin der Stadt Wien und stellvertretende Landeshauptfrau διορίζεται μέλος στην Επιτροπή των Περιφερειών, σε αντικατάσταση του κ. Sepp RIEDER για το εναπομένον διάστημα της θητείας, ήτοι έως τις 25 Ιανουαρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα της εκδόσεώς της.

      Λουξεμβούργο, 1 Οκτωβρίου 2007.

            Για το Συμβούλιο

            Ο Πρόεδρος

         M. LINO

      (1)  ΕΕ L 56 της 25.2.2006, σ. 75.


title: Απόφαση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας, της 15ης Ιουνίου 2011 , σχετικά με τους κανόνες ασφαλείας για την Ευρωπαϊκή Υπηρεσία Εξωτερικής Δράσης

text:
               15.10.2011

               EL

               Επίσημη Εφημερίδα της Ευρωπαϊκής Ένωσης

               C 304/7

         Απόφαση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας
   της 15ης Ιουνίου 2011
   σχετικά με τους κανόνες ασφαλείας για την Ευρωπαϊκή Υπηρεσία Εξωτερικής Δράσης
   2011/C 304/05
   Η ΥΠΑΤΗ ΕΚΠΡΟΣΩΠΟΣ
   Έχοντας υπόψη την απόφαση του Συμβουλίου 2010/427/ΕΕ για τον καθορισμό της οργάνωσης και της λειτουργίας της Ευρωπαϊκής Υπηρεσίας Εξωτερικής Δράσης («ΕΥΕΔ»), και ιδίως το άρθρο 10.
   Έχοντας υπόψη τη γνώμη της επιτροπής που αναφέρεται στο άρθρο 10 παράγραφος 1 της προαναφερθείσας απόφασης του Συμβουλίου,
   Εκτιμώντας τα ακόλουθα:

               (1)

               Η ΕΥΕΔ, ως λειτουργικά αυτόνομο όργανο της Ευρωπαϊκής Ένωσης, θα πρέπει να έχει κανόνες ασφάλειας σύμφωνα με το άρθρο 10 παράγραφος 1 της απόφασης του Συμβουλίου 2010/427/ΕΕ.

               (2)

               Ο ύπατος εκπρόσωπος είναι σκόπιμο να αποφασίζει για τους κανόνες ασφάλειας της ΕΥΕΔ που θα καλύπτουν όλες τις πτυχές της ασφάλειας, κατά τρόπο ώστε η ΕΥΕΔ να διαχειρίζεται αποτελεσματικά τους κινδύνους που αφορούν το προσωπικό, τα υλικά περιουσιακά στοιχεία και τις πληροφορίες και να εκπληρώνει τα σχετικά καθήκοντα επιμέλειας στον τομέα αυτό.

               (3)

               Οι κανόνες ασφάλειας για την ΕΥΕΔ θα πρέπει να βοηθούν στην επίτευξη ενός ολοκληρωμένου και συνεκτικότερου γενικού πλαισίου εντός της Ευρωπαϊκής Ένωσης για την προστασία διαβαθμισμένων πληροφοριών, βάσει των κανόνων ασφάλειας του Συμβουλίου και των διατάξεων ασφάλειας της Επιτροπής.

               (4)

               Ειδικότερα, θα πρέπει να παρέχεται στο προσωπικό της ΕΥΕΔ, στα υλικά περιουσιακά στοιχεία και στις πληροφορίες επίπεδο προστασίας αντίστοιχο με τις βέλτιστες πρακτικές του Συμβουλίου, της Ευρωπαϊκής Επιτροπής, των κρατών μελών και, ανάλογα με την περίπτωση, των διεθνών οργανισμών.

               (5)

               Οι βασικές αρχές και τα ελάχιστα πρότυπα για την προστασία των διαβαθμισμένων πληροφοριών που εφαρμόζονται στην ΕΥΕΔ θα πρέπει να αντιστοιχούν στα εφαρμοζόμενα στο Συμβούλιο και την Ευρωπαϊκή Επιτροπή.

               (6)

               Είναι αναγκαίο να θεσπιστεί η οργάνωση της ασφάλειας στην ΕΥΕΔ και η ανάθεση καθηκόντων ασφάλειας εντός των δομών της ΕΥΕΔ.

               (7)

               Ο ύπατος εκπρόσωπος θα πρέπει να λαμβάνει όλα τα κατάλληλα μέτρα που είναι αναγκαία για την εφαρμογή των κανόνων αυτών, με την υποστήριξη των κρατών μελών, της Γενικής Γραμματείας του Συμβουλίου και της Ευρωπαϊκής Επιτροπής.

               (8)

               Ο ύπατος εκπρόσωπος είναι σκόπιμο να βασιστεί στη σχετική εμπειρογνωσία των κρατών μελών, της Γενικής Γραμματείας του Συμβουλίου και της Ευρωπαϊκής Επιτροπής, όταν αυτό είναι αναγκαίο, καθώς και στην κατάλληλη δομή ασφάλειας.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Σκοπός και πεδίο εφαρμογής
   1.   Η παρούσα απόφαση θεσπίζει τους κανόνες προστασίας και ασφάλειας της Ευρωπαϊκής Υπηρεσίας Εξωτερικής Δράσης (στο εξής «κανόνες ασφάλειας ΕΥΕΔ»). Καθορίζει το γενικό κανονιστικό πλαίσιο για την αποτελεσματική διαχείριση των κινδύνων που αφορούν το προσωπικό, τα υλικά περιουσιακά στοιχεία και τις πληροφορίες, καθώς και την εκπλήρωση των σχετικών καθηκόντων επιμέλειας στον τομέα αυτόν.
   2.   Οι κανόνες ασφάλειας ΕΥΕΔ εφαρμόζονται σε όλο το προσωπικό της ΕΥΕΔ (ήτοι υπάλληλοι και λοιπό προσωπικό, αποσπασμένοι εθνικοί εμπειρογνώμονες και τοπικοί υπάλληλοι) και σε όλο το προσωπικό των αντιπροσωπειών της Ένωσης, ανεξαρτήτως της υπηρεσιακής τους κατάστασης ή καταγωγής (στο εξής «προσωπικό»).
   3.   Ο ύπατος εκπρόσωπος λαμβάνει τα αναγκαία μέτρα για την εφαρμογή των κανόνων αυτών στην ΕΥΕΔ και συγκροτεί την αναγκαία ικανότητα για την κάλυψη όλων των πτυχών της ασφάλειας, με τη στήριξη των αρμοδίων υπηρεσιών των κρατών μελών, της Γενικής Γραμματείας του Συμβουλίου και της Επιτροπής.
   4.   Από την έναρξη ισχύος της παρούσας απόφασης, εφόσον είναι αναγκαίο, μπορούν να χρησιμοποιηθούν μεταβατικές ρυθμίσεις, μέσω συμφωνιών επιπέδου υπηρεσιών, με τις αρμόδιες υπηρεσίες της Γενικής Γραμματείας του Συμβουλίου και της Επιτροπής.
   5.   Ο ύπατος εκπρόσωπος επανεξετάζει τακτικά τους εν λόγω κανόνες ασφάλειας. Ο ύπατος εκπρόσωπος εξασφαλίζει τη γενική συνοχή στην εφαρμογή της παρούσας απόφασης.
   6.   Όταν είναι αναγκαίο, ο ύπατος εκπρόσωπος, μετά από σύσταση της επιτροπής που αναφέρεται στο άρθρο 9 παράγραφος 6, εγκρίνει τις πολιτικές ασφάλειας, καθορίζοντας μέτρα για την εφαρμογή της παρούσας απόφασης. Η επιτροπή αυτή μπορεί να συμφωνήσει, στο επίπεδό της, κατευθυντήριες γραμμές περί ασφάλειας προκειμένου να συμπληρώσει ή να υποστηρίξει την παρούσα απόφαση.
   7.   Κατά την εφαρμογή τη παραγράφου 6, η επιτροπή λαμβάνει πλήρως υπόψη τις πολιτικές ασφάλειας και τις ισχύουσες κατευθυντήριες γραμμές στο Συμβούλιο και την Ευρωπαϊκή Επιτροπή, κατά τρόπο ώστε να διατηρηθεί η συνοχή μεταξύ των αντίστοιχων μέτρων ασφάλειας στην ΕΥΕΔ, το Συμβούλιο και την Επιτροπή.
   Άρθρο 2
   Διαχείριση κινδύνων ασφάλειας
   1.   Για να καθορίσει τις ανάγκες προστασίας της ασφάλειάς της, η ΕΥΕΔ εφαρμόζει μια ολοκληρωμένη μεθοδολογία για την αξιολόγηση των κινδύνων, σε διαβούλευση με το Γραφείο Ασφάλειας της Γενικής Γραμματείας του Συμβουλίου και τη Διεύθυνση Ασφάλειας της Ευρωπαϊκής Επιτροπής. Για την εφαρμογή της μεθοδολογίας αυτής στην ΕΥΕΔ, θα ζητηθεί η γνώμη της επιτροπής του άρθρου 9 παράγραφος 6.
   2.   Οι κίνδυνοι που αφορούν το προσωπικό, τα υλικά περιουσιακά στοιχεία και τις πληροφορίες αντιμετωπίζονται στο πλαίσιο διαδικασίας. Η διαδικασία αυτή αποσκοπεί στον προσδιορισμό των γνωστών κινδύνων, στον καθορισμό μέτρων ασφάλειας για τη μείωση των κινδύνων αυτών σε αποδεκτό επίπεδο και στην εφαρμογή μέτρων, σύμφωνα με την έννοια της άμυνας εις βάθος. Η αποτελεσματικότητα των μέτρων αυτών τελεί υπό συνεχή αξιολόγηση.
   3.   Οι ρόλοι, οι ευθύνες και τα καθήκοντα που καθορίζονται στην παρούσα απόφαση δεν θίγουν την ευθύνη κάθε μέλους του προσωπικού της ΕΥΕΔ να ενεργεί με κοινό νου και ορθή κρίση όσον αφορά την ατομική του προστασία και ασφάλεια, καθώς και την υποχρέωσή του να συμμορφώνεται με όλους τους ισχύοντες κανόνες, κανονισμούς, διαδικασίες και οδηγίες ασφάλειας.
   4.   Η ΕΥΕΔ λαμβάνει όλα τα εύλογα μέτρα για να εξασφαλίσει την προστασία και ασφάλεια του προσωπικού, των υλικών περιουσιακών στοιχείων και των πληροφοριών και για να αποτρέψει ευλόγως προβλέψιμες ζημίες, σύμφωνα με το άρθρο 1 παράγραφος 3.
   5.   Τα μέτρα ασφάλειας στην ΕΥΕΔ για την προστασία διαβαθμισμένων πληροφοριών καθόλη τη διάρκεια του κύκλου ζωής τους πρέπει να είναι ανάλογα ιδίως προς τη διαβάθμιση ασφάλειας τους, την υλική μορφή και τον όγκο των πληροφοριών ή του υλικού, τη θέση και την κατασκευή των εγκαταστάσεων που στεγάζουν τις διαβαθμισμένες πληροφορίες και την απειλή, περιλαμβανομένης της επί τόπου εκτιμώμενης απειλής, δόλιων ή/και εγκληματικών δραστηριοτήτων, συμπεριλαμβανομένης της κατασκοπίας, της δολιοφθοράς και της τρομοκρατίας.
   Άρθρο 3
   Προστασία των πληροφοριών
   1.   Ο ύπατος εκπρόσωπος, μετά από διαβούλευση με την επιτροπή που αναφέρεται στο άρθρο 10 παράγραφος 1 της απόφασης του Συμβουλίου 2010/427/ΕΕ για τον καθορισμό της οργάνωσης και της λειτουργίας της ΕΥΕΔ, αποφασίζει σχετικά με τους κανόνες προστασίας των διαβαθμισμένων πληροφοριών που αντιστοιχούν σε εκείνους που καθορίζονται στην απόφαση του Συμβουλίου 2011/292/ΕΕ σχετικά με τους κανόνες ασφάλειας για την προστασία των διαβαθμισμένων πληροφοριών της ΕΕ (1) (στο εξής «ΔΠΕΕ»). Έως ότου θεσπισθούν οι κανόνες αυτοί, η ΕΥΕΔ θα εφαρμόζει mutatis mutandis τους προαναφερθέντες κανόνες ασφάλειας του Συμβουλίου. Ο ύπατος εκπρόσωπος λαμβάνει όλα τα αναγκαία μέτρα για την εφαρμογή των κανόνων αυτών στην ΕΥΕΔ βάσει του άρθρου 1 παράγραφος 3.
   2.   Όταν τα κράτη μέλη εισάγουν διαβαθμισμένες πληροφορίες με εθνική επισήμανση διαβάθμισης ασφάλειας στις δομές ή τα δίκτυα της ΕΥΕΔ, η ΕΥΕΔ προστατεύει τις πληροφορίες αυτές σύμφωνα με τις απαιτήσεις που ισχύουν για τις ΔΠΕΕ σε αντίστοιχο επίπεδο, όπως προβλέπονται στους ισχύοντες κανόνες βάσει του άρθρου 3 παράγραφος 1.
   3.   Όσον αφορά την προστασία ευαίσθητων μη διαβαθμισμένων πληροφοριών, τα μέτρα ασφάλειας εντός της ΕΥΕΔ αντιστοιχούν στην ευαισθησία και/ή τον αντίκτυπο της μη εγκεκριμένης αποκάλυψης συμφερόντων της ΕΕ.
   Άρθρο 4
   Υλική ασφάλεια
   1.   Θεσπίζονται κατάλληλα μέτρα υλικής ασφάλειας, περιλαμβανομένων των διατάξεων πρόσβασης ελέγχου, για όλες τις εγκαταστάσεις, τα κτήρια, τα γραφεία, τις αίθουσες και τους λοιπούς χώρους της ΕΥΕΔ, καθώς και τους χώρους που στεγάζουν συστήματα επικοινωνιών και πληροφοριών, τα οποία διαχειρίζονται διαβαθμισμένες πληροφορίες. Τα μέτρα αυτά λαμβάνονται υπόψη στο σχεδιασμό των κτηρίων.
   2.   Όπου είναι αναγκαίο, θεσπίζονται μέτρα υλικής ασφάλειας για την προστασία των υπαλλήλων και των εξαρτώμενων από αυτούς προσώπων.
   3.   Τα μέτρα που αναφέρονται στις παραγράφους 1 και 2 αντιστοιχούν στον εκτιμώμενο κίνδυνο για το προσωπικό και τους επισκέπτες, τα υλικά περιουσιακά στοιχεία και τις πληροφορίες.
   4.   Οι χώροι της ΕΥΕΔ στους οποίους αποθηκεύονται πληροφορίες με διαβάθμιση CONFIDENTIEL UE/EU CONFIDENTIAL ή ανώτερη ή αντίστοιχη, δημιουργούνται ως χώροι ασφάλειας, σύμφωνα με τους κανόνες που προβλέπονται στο άρθρο 3 παράγραφος 1, και εγκρίνονται από την αρμόδια αρχή ασφάλειας εντός της ΕΥΕΔ.
   Άρθρο 5
   Διαβάθμιση ασφάλειας προσωπικού
   1.   Η πρόσβαση σε διαβαθμισμένες πληροφορίες και οι διαδικασίες διαβάθμισης ασφάλειας προσωπικού διέπονται από τις απαιτήσεις που ορίζονται στους κανόνες του άρθρου 3 παράγραφος 1.
   2.   Όλα τα μέλη του προσωπικού τα καθήκοντα των οποίων ενδέχεται να απαιτούν πρόσβαση σε πληροφορίες με διαβάθμιση CONFIDENTIEL UE/EU CONFIDENTIAL ή ανώτερη ή αντίστοιχη υφίστανται τον δέοντα έλεγχο ασφάλειας στο σχετικό επίπεδο προτού τους χορηγηθεί πρόσβαση σε τέτοιου είδους διαβαθμισμένες πληροφορίες. Πάντως, δεν χορηγείται πρόσβαση σε ΔΠΕΕ σε τοπικούς υπαλλήλους, με εξαίρεση και βάσει των όρων που προβλέπονται στους κανόνες του άρθρου 3 παράγραφος 1.
   3.   Οι διαδικασίες διαβάθμισης ασφάλειας προσωπικού για την ΕΥΕΔ καθορίζονται στους κανόνες που προβλέπονται στο άρθρο 3 παράγραφος 1. Οι διαδικασίες αυτές παρέχουν αντίστοιχο επίπεδο βεβαιότητας με εκείνο που παρέχεται για τις διαδικασίες τις οποίες εφαρμόζει η Ευρωπαϊκή Επιτροπή και η Γενική Γραμματεία του Συμβουλίου.
   Άρθρο 6
   Ασφάλεια των συστημάτων επικοινωνιών και πληροφοριών
   1.   Η ΕΥΕΔ προστατεύει τις πληροφορίες που αποτελούν αντικείμενο επεξεργασίας σε συστήματα επικοινωνιών και πληροφοριών (στο εξής «CIS») έναντι απειλών κατά της εμπιστευτικότητας, ακεραιότητας, διαθεσιμότητας, γνησιότητας και μη άρνησης αναγνώρισης.
   2.   Όλα τα συστήματα CIS που επεξεργάζονται διαβαθμισμένες πληροφορίες υποβάλλονται σε διαδικασία διαπίστευσης. Η ΕΥΕΔ εφαρμόζει ένα σύστημα διαχείρισης της διαπίστευσης ασφάλειας, σε διαβούλευση με τη Γενική Γραμματεία του Συμβουλίου και την Ευρωπαϊκή Επιτροπή.
   3.   Όταν η προστασία των ΔΠΕΕ παρέχεται με κρυπτογραφικά προϊόντα, τα προϊόντα αυτά θα πρέπει να εγκριθούν από την αρχή έγκρισης κρυπτογραφικών μεθόδων της ΕΥΕΔ, βάσει σύστασης της επιτροπής που αναφέρεται στο άρθρο 10 παράγραφος 1 της απόφασης του Συμβουλίου 2010/427/ΕΕ για τον καθορισμό της οργάνωσης και της λειτουργίας της ευρωπαϊκής υπηρεσίας εξωτερικής δράσης, σύμφωνα με το άρθρο 10 της απόφασης του Συμβουλίου 2011/292/ΕΕ σχετικά με τους κανόνες ασφάλειας για την προστασία των διαβαθμισμένων πληροφοριών της ΕΕ.
   4.   Ο ύπατος εκπρόσωπος, στο βαθμό που είναι αναγκαίο, θεσπίζει τις ακόλουθες λειτουργίες διασφάλισης πληροφοριών, σύμφωνα με το άρθρο 3 παράγραφος 1:

               α)

               αρχή διασφάλισης πληροφοριών·

               β)

               αρχή TEMPESΤ·

               γ)

               αρχή έγκρισης κρυπτογραφικών μεθόδων·

               δ)

               αρχή διανομής κρυπτογραφικών μεθόδων.

         5.   Για κάθε σύστημα, ο ύπατος εκπρόσωπος θεσπίζει τις ακόλουθες λειτουργίες, σύμφωνα με το άρθρο 3 παράγραφος 1:

               α)

               αρχή διαπίστευσης ασφάλειας·

               β)

               επιχειρησιακή αρχή διασφάλισης πληροφοριών·

         Άρθρο 7
   Ευαισθητοποίηση και εκπαίδευση σε θέματα ασφάλειας
   1.   Ο ύπατος εκπρόσωπος διασφαλίζει τη θέσπιση και εφαρμογή στην ΕΥΕΔ των κατάλληλων προγραμμάτων ευαισθητοποίησης και εκπαίδευσης σε θέματα ασφάλειας, καθώς και ότι οι υπάλληλοι και, όταν είναι αναγκαίο, τα εξαρτώμενα από αυτούς πρόσωπα θα λαμβάνουν τις απαραίτητες ενημερώσεις ευαισθητοποίησης και εκπαίδευσης που θα αναλογούν στους κινδύνους του τόπου διαμονής τους.
   2.   Προτού τους χορηγηθεί πρόσβαση σε διαβαθμισμένες πληροφορίες και σε τακτά χρονικά διαστήματα μετά τη χορήγηση, τα μέλη του προσωπικού ενημερώνονται και δηλώνουν ότι έχουν κατανοήσει σαφώς την ευθύνη τους να προστατεύουν τις ΔΠΕΕ σύμφωνα με τους κανόνες του άρθρου 3 παράγραφος 1.
   Άρθρο 8
   Παραβιάσεις της ασφάλειας και διαρροή διαβαθμισμένων πληροφοριών
   1.   Οποιαδήποτε παραβίαση ή υπόνοια παραβίασης της ασφάλειας αναφέρεται αμέσως στη Διεύθυνση Ασφάλειας της ΕΥΕΔ, που ενημερώνει τις αρμόδιες αρχές της Επιτροπής, τη Γενική Γραμματεία του Συμβουλίου ή τα κράτη μέλη, εφόσον απαιτείται.
   2.   Όταν γνωρίζει ή όταν έχει εύλογους λόγους να υποπτεύεται ότι διαβαθμισμένες πληροφορίες έχουν διαρρεύσει ή χαθεί, η Διεύθυνση Ασφάλειας της ΕΥΕΔ ενημερώνει τη Διεύθυνση Ασφάλειας της Ευρωπαϊκής Επιτροπής, τη Γενική Γραμματεία του Συμβουλίου ή τα κράτη μέλη, εφόσον απαιτείται, και λαμβάνει όλα τα σχετικά μέτρα, σύμφωνα με τους κανόνες του άρθρου 3 παράγραφος 1.
   3.   Κάθε μέλος του προσωπικού που είναι υπεύθυνο για την παραβίαση των κανόνων ασφάλειας της παρούσας απόφασης ενδέχεται να υποστεί πειθαρχικές κυρώσεις, σύμφωνα με τους εφαρμοστέους κανόνες και κανονισμούς. Κάθε υπεύθυνος για διαρροή ή απώλεια διαβαθμισμένων πληροφοριών υπόκειται σε πειθαρχικές κυρώσεις ή/και δικαστικές ενέργειες σύμφωνα με τους εφαρμοστέους νόμους, κανόνες και κανονισμούς.
   Άρθρο 9
   Οργάνωση της ασφάλειας στην ΕΥΕΔ
   1.   Η αρχή ασφάλειας της ΕΥΕΔ είναι ο ύπατος εκπρόσωπος. Υπό την ιδιότητά του αυτή, ο ύπατος εκπρόσωπος εξασφαλίζει ιδίως ότι:

               α)

               τα μέτρα ασφάλειας συντονίζονται, όπως απαιτείται, με τις αρμόδιες αρχές των κρατών μελών, τη Γενική Γραμματεία του Συμβουλίου και την Ευρωπαϊκή Επιτροπή και, ανάλογα με την περίπτωση, με τρίτα κράτη ή διεθνείς οργανισμούς, σχετικά με όλα τα θέματα ασφάλειας που εμπίπτουν στις δραστηριότητες της ΕΕΕΔ, μεταξύ άλλων και για τη φύση των απειλών κατά της ασφάλειας του προσωπικού, των υλικών περιουσιακών στοιχείων και των πληροφοριών και τα μέσα προστασίας από αυτές·

               β)

               οι πτυχές ασφάλειας λαμβάνονται εξ αρχής πλήρως υπόψη για όλες τις δραστηριότητες της ΕΥΕΔ·

               γ)

               χορηγούνται στο προσωπικό της ΕΥΕΔ διαβαθμίσεις ασφάλειας προσωπικού ΕΕ, σύμφωνα με το άρθρο 5 παράγραφος 2 προτού αποκτήσουν πρόσβαση σε πληροφορίες με διαβάθμιση CONFIDENTIEL UE/EU CONFIDENTIAL ή ανώτερη ή αντίστοιχη·

               δ)

               θεσπίζεται στο πλαίσιο της ΕΥΕΔ ένα σύστημα μητρώων για λόγους ασφάλειας, το οποίο εξασφαλίζει ότι ο χειρισμός διαβαθμισμένων πληροφοριών γίνεται σύμφωνα με τους κανόνες του άρθρου 3 παράγραφος 1 και ότι τηρείται μητρώο όλων των διαβαθμισμένων πληροφοριών που κοινοποιεί η ΕΥΕΔ σε τρίτα κράτη και διεθνείς οργανισμούς και όλων των διαβαθμισμένων πληροφοριών που λαμβάνονται από τρίτα κράτη ή διεθνείς οργανισμούς.

               ε)

               διεξάγονται οι επιθεωρήσεις ασφάλειας που αναφέρονται στο άρθρο 11·

               στ)

               διεξάγονται έρευνες για κάθε παραβίαση ή υπόνοια παραβίασης της ασφάλειας, περιλαμβανομένων των διαρροών ή απωλειών διαβαθμισμένων πληροφοριών που κατέχει η ΕΥΕΔ ή προέρχονται από αυτήν, και ζητείται από τις αρμόδιες αρχές ασφάλειας να συνδράμουν στις έρευνες αυτές·

               ζ)

               για την έγκαιρη και αποτελεσματική απόκριση σε προβλήματα ασφάλειας, θεσπίζονται κατάλληλα σχέδια και μηχανισμοί για τη διαχείριση συμβάντων και επιπτώσεων·

               η)

               στην περίπτωση μη συμμόρφωσης του προσωπικού με την παρούσα απόφαση, λαμβάνονται τα κατάλληλα μέτρα.

         2.   Ο ύπατος εκπρόσωπος μπορεί να συνάπτει διοικητικούς διακανονισμούς όταν αυτό είναι αναγκαίο και ιδίως όσον αφορά την ανταλλαγή διαβαθμισμένων πληροφοριών με τρίτα κράτη ή διεθνείς οργανισμούς, με την επιφύλαξη των διατάξεων του άρθρου 218 παράγραφος 3 της συνθήκης για τη λειτουργία της Ευρωπαϊκής Ένωσης. Πριν από τη σύναψη των διακανονισμών αυτών, ζητείται η γνώμη της επιτροπής που αναφέρεται στο άρθρο 9 παράγραφος 6.
   3.   Ο εκτελεστικός γενικός γραμματέας εξασφαλίζει τη λήψη υλικών και οργανωτικών μέτρων για την προστασία και ασφάλεια του προσωπικού και των επισκεπτών, των υλικών περιουσιακών στοιχείων και των πληροφοριών σε όλες τις εγκαταστάσεις της ΕΥΕΔ. Ο εκτελεστικός γενικός γραμματέας επικουρείται στο έργο του από τον γενικό διευθυντή και τη Διεύθυνση Ασφάλειας της ΕΥΕΔ.
   4.   Η ΕΥΕΔ διαθέτει Διεύθυνση Ασφάλειας με αρμοδιότητα την οργάνωση όλων των υποθέσεων ασφάλειας στην ΕΥΕΔ, που τίθεται στη διάθεση του ύπατου εκπροσώπου και εφόσον είναι αναγκαίο μπορεί να του υποβάλει έκθεση, σύμφωνα με την εντολή της. Σύμφωνα με το άρθρο 10 παράγραφος 3 της απόφασης του Συμβουλίου 2010/427/EE για τον καθορισμό της οργάνωσης και της λειτουργίας της ΕΥΕΔ, η Διεύθυνση Ασφάλειας επικουρείται από τις αρμόδιες υπηρεσίες των κρατών μελών.
   5.   Ο προϊστάμενος κάθε αντιπροσωπείας της Ευρωπαϊκής Ένωσης είναι αρμόδιος για την εφαρμογή όλων των μέτρων που αφορούν την ασφάλεια της αντιπροσωπείας και διαχειρίζεται την προστασία και ασφάλεια του προσωπικού και των επισκεπτών της αντιπροσωπείας, καθώς και των υλικών περιουσιακών στοιχείων και πληροφοριών. Επικουρείται για τα καθήκοντα αυτά από τη Διεύθυνση Ασφάλειας της ΕΥΕΔ, από το προσωπικό της αντιπροσωπείας που ασκεί ειδικά καθήκοντα και αρμοδιότητες και από ειδικό προσωπικό ασφάλειας, όταν είναι αναγκαίο.
   6.   Θεσπίζεται επιτροπή ασφάλειας. Ο ύπατος εκπρόσωπος ζητά τη γνωμοδότηση της επιτροπής ασφάλειας, η οποία εξετάζει και εκτιμά οποιοδήποτε ζήτημα ασφάλειας εμπίπτει στο πεδίο εφαρμογής της παρούσας απόφασης και, εφόσον είναι αναγκαίο, διατυπώνει συστάσεις. Η επιτροπή ασφάλειας απαρτίζεται από εμπειρογνώμονες στον τομέα της ασφάλειας που εκπροσωπούν κάθε κράτος μέλος, τη Γενική Γραμματεία του Συμβουλίου και τη Διεύθυνση Ασφάλειας της Ευρωπαϊκής Επιτροπής. Προεδρεύεται από τον ύπατο εκπρόσωπο ή από τον ορισθέντα αναπληρωτή του και συνέρχεται σύμφωνα με τις οδηγίες του ύπατου εκπροσώπου ή κατόπιν αιτήσεως οποιουδήποτε από τα μέλη του. Η επιτροπή ασφάλειας οργανώνει τις δραστηριότητές της κατά τρόπο ώστε μπορεί να διατυπώνει συστάσεις για οποιονδήποτε ειδικό τομέα ασφάλειας εμπίπτει στο πεδίο εφαρμογής της παρούσας απόφασης.
   7.   Ο προϊστάμενος της Διεύθυνσης Ασφάλειας της ΕΥΕΔ συναντά τακτικά, και όποτε είναι αναγκαίο, ώστε να συνδράμει στους τομείς κοινού ενδιαφέροντος, τον διευθυντή ασφάλειας της Γενικής Γραμματείας του Συμβουλίου και τον διευθυντή της Διεύθυνσης Ασφάλειας της Ευρωπαϊκής Επιτροπής
   Άρθρο 10
   Ασφάλεια των αποστολών του ΠΑΚΠ και των ΕΕΕΕ
   Η απόφαση του Συμβουλίου για την θέσπιση της αποστολής ή του διορισμού του ειδικού εντεταλμένου της ΕΕ (ΕΕΕΕ) θεσπίζει την ευθύνη κάθε επικεφαλής αποστολής ή ΕΕΕΕ όσον αφορά την ασφάλεια της αποστολής ή της ομάδας. Κάθε επικεφαλής αποστολής ή ΕΕΕΕ είναι δυνατό να επικουρείται από τη Διεύθυνση Ασφάλειας της ΕΥΕΔ, ώστε να εξασφαλιστεί ότι η πολιτική που εγκρίθηκε από το Συμβούλιο σχετικά με την ασφάλεια του προσωπικού που τοποθετείται εκτός ΕΕ υπό επιχειρησιακή ιδιότητα δυνάμει του τίτλου V κεφάλαιο 2 της συνθήκης για την Ευρωπαϊκή Ένωση, εφαρμόζεται ευλόγως. Θεσπίζονται κατάλληλοι μηχανισμοί διασύνδεσης για το σκοπό αυτό.
   Άρθρο 11
   Επιθεωρήσεις ασφάλειας
   1.   Ο ύπατος εκπρόσωπος εξασφαλίζει ότι διεξάγονται επιθεωρήσεις ασφάλειας για να επαληθεύεται η συμμόρφωση προς τους κανόνες ασφάλειας και τους κανονισμούς για την προστασία του προσωπικού, των υλικών περιουσιακών στοιχείων και των πληροφοριών εντός της ΕΥΕΔ, καθώς και στις αποστολές που προβλέπονται στον τίτλο V κεφάλαιο 2 της συνθήκης ΕΕ.
   2.   Η ΕΥΕΔ μπορεί να αξιοποιεί, όταν απαιτείται, την εμπειρογνωσία των κρατών μελών, της Γενικής Γραμματείας του Συμβουλίου και της Ευρωπαϊκής Επιτροπής.
   3.   Ο ύπατος εκπρόσωπος θεσπίζει ετήσιο πρόγραμμα επιθεωρήσεων ασφάλειας.
   Άρθρο 12
   Σχεδιασμός συνέχισης της λειτουργίας
   Η Διεύθυνση Ασφάλειας της ΕΥΕΔ επικουρεί τον εκτελεστικό γενικό γραμματέα στη διαχείριση πτυχών που συνδέονται με την ασφάλεια των επιχειρησιακών διαδικασιών της ΕΥΕΔ, ως τμήμα του συνολικού σχεδιασμού συνέχισης της λειτουργίας της ΕΥΕΔ.
   Άρθρο 13
   Έναρξη ισχύος
   Η παρούσα απόφαση αρχίζει να ισχύει την ημέρα της υπογραφής της.

      Βρυξέλλες, 15 Ιουνίου 2011.

            Η Ύπατη Εκπρόσωπος

         C. ASHTON

      (1)  Απόφαση του Συμβουλίου 2011/292/ΕΕ, της 31ης Μαρτίου 2011, σχετικά με τους κανόνες ασφάλειας για την προστασία των διαβαθμισμένων πληροφοριών της ΕΕ, (ΕΕ L 141 της 27.5.2011, σ. 17).


title: 2004/864/ΕΚ: Απόφαση της Επιτροπής, της 16ης Δεκεμβρίου 2004, για την τροποποίηση της απόφασης 1999/478/ΕΚ για την ανανέωση της συμβουλευτικής επιτροπής αλιείας και υδατοκαλλιέργειας

text:
               17.12.2004

               EL

               Επίσημη Εφημερίδα της Ευρωπαϊκής Ένωσης

               L 370/91

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 16ης Δεκεμβρίου 2004
   για την τροποποίηση της απόφασης 1999/478/ΕΚ για την ανανέωση της συμβουλευτικής επιτροπής αλιείας και υδατοκαλλιέργειας
   (2004/864/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη τη συνθήκη για την ίδρυση της Ευρωπαϊκής Κοινότητας,
   Εκτιμώντας τα ακόλουθα:

               (1)

               Είναι σημαντικό για την Επιτροπή να γνωρίζει τις απόψεις των ενδιαφερομένων μερών σχετικά με τα θέματα που προκύπτουν από τη θέσπιση της κοινής αλιευτικής πολιτικής (ΚΑΠ). Με την απόφαση 71/128/ΕΚ της Επιτροπής (1), η οποία αντικαταστάθηκε από την απόφαση 1999/478/ΕΚ της 14ης Ιουλίου 1999 για την ανανέωση της συμβουλευτικής επιτροπής αλιείας και υδατοκαλλιέργειας (ΣΕΑΥ) (2), ιδρύθηκε συμβουλευτική επιτροπή αλιείας (ΣΕΑ). Η σύσταση των μελών της ΣΕΑΥ καθορίζεται στο άρθρο 3 της απόφασης 1999/478/ΕΚ.

               (2)

               Με την απόφαση 1999/478/ΕΚ, συστήθηκαν τέσσερις ομάδες εργασίας για την προπαρασκευή των γνωμών της επιτροπής. Η ομάδα εργασίας αριθ. 2 είναι επιφορτισμένη με τον τομέα της υδατοκαλλιέργειας.

               (3)

               Λόγω της ραγδαίας ανάπτυξης της ευρωπαϊκής υδατοκαλλιέργειας κατά τα πρόσφατα έτη, ενδείκνυται η καλύτερη αντιπροσώπευση των συμφερόντων του κλάδου αυτού στο πλαίσιο της ΣΕΑΥ. Ως εκ τούτου, η σύνθεση των μελών της εν λόγω επιτροπής θα πρέπει να επεκταθεί προκειμένου να συμπεριλάβει τον αντιπρόεδρο της ομάδας εργασίας αριθ. 2. Κατά συνέπεια, η απόφαση 1999/478/ΕΚ θα πρέπει να υποστεί ανάλογη τροποποίηση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 3 της απόφασης 1999/478/ΕΚ τροποποιείται ως εξής:

               α)

               Η πρώτη φράση αντικαθίσταται από το ακόλουθο κείμενο:
               «Η επιτροπή αποτελείται από 21 μέλη, τα οποία στο εξής καλούνται “τα μέλη.”»

               β)

               Η παράγραφος 2 αντικαθίσταται από το ακόλουθο κείμενο:
               «2.   Συμμετέχουν επίσης στην επιτροπή ο πρόεδρος και ο αντιπρόεδρος της επιτροπής διαλόγου στον τομέα της αλιείας καθώς και ο πρόεδρος και ο αντιπρόεδρος των ομάδων εργασίας αριθ. 1, 2, 3 και 4, που αναφέρονται στο άρθρο 7.»

         Άρθρο 2
   Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 16 Δεκεμβρίου 2004.

            Για την Επιτροπή

         Joe BORG

            Μέλος της Επιτροπής

      (1)  ΕΕ L 68 της 22.3.1971, σ. 18.

      (2)  ΕΕ L 187 της 20.7.1999, σ. 70.


title: Απόφαση (ΚΕΠΠΑ) 2016/2001 του Συμβουλίου, της 15ης Νοεμβρίου 2016, σχετικά με τη συνεισφορά της Ένωσης στη σύσταση και στην ασφαλή διαχείριση Τράπεζας Ουρανίου Χαμηλού Εμπλουτισμού (ΟΧΕ) υπό τον έλεγχο του Διεθνούς Οργανισμού Ατομικής Ενέργειας (ΔΟΑΕ) στο πλαίσιο της στρατηγικής της ΕΕ κατά της διάδοσης όπλων μαζικής καταστροφής

text:
               16.11.2016

               EL

               Επίσημη Εφημερίδα της Ευρωπαϊκής Ένωσης

               L 308/22

         ΑΠΌΦΑΣΗ (ΚΕΠΠΑ) 2016/2001 ΤΟΥ ΣΥΜΒΟΥΛΊΟΥ
   της 15ης Νοεμβρίου 2016
   σχετικά με τη συνεισφορά της Ένωσης στη σύσταση και στην ασφαλή διαχείριση Τράπεζας Ουρανίου Χαμηλού Εμπλουτισμού (ΟΧΕ) υπό τον έλεγχο του Διεθνούς Οργανισμού Ατομικής Ενέργειας (ΔΟΑΕ) στο πλαίσιο της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 12 Δεκεμβρίου 2003 το Ευρωπαϊκό Συμβούλιο ενέκρινε τη στρατηγική της ΕΕ κατά της διάδοσης όπλων μαζικής καταστροφής («στρατηγική»), η οποία περιλαμβάνει, στο κεφάλαιο III, κατάλογο μέτρων που πρέπει να ληφθούν τόσο εντός της Ένωσης όσο και σε τρίτες χώρες για την καταπολέμηση της διάδοσης των όπλων αυτών.

               (2)

               Η Ένωση υλοποιεί τη στρατηγική ενεργώς και θέτει σε εφαρμογή τα μέτρα που απαριθμούνται στο κεφάλαιο III αυτής, ιδίως μέσω της διάθεσης χρηματοοικονομικών πόρων για την υποστήριξη συγκεκριμένων έργων που εκτελούνται από πολυμερή όργανα, όπως ο Διεθνής Οργανισμός Ατομικής Ενέργειας (ΔΟΑΕ).

               (3)

               Το άρθρο IV της συνθήκης περί μη διαδόσεως των πυρηνικών όπλων (NPT) ορίζει το αναπαλλοτρίωτο δικαίωμα όλων των συμβαλλόμενων μερών της NPT να αναπτύσσουν την έρευνα, την παραγωγή και τη χρήση της πυρηνικής ενέργειας για ειρηνικούς σκοπούς χωρίς διακρίσεις και σύμφωνα με τα άρθρα Ι και ΙΙ της NPT. Ορίζει επίσης ότι όλα τα συμβαλλόμενα μέρη της NPT αναλαμβάνουν να «συνεργαστούν ώστε να συνεισφέρουν, μεμονωμένα ή από κοινού με άλλα κράτη ή διεθνείς οργανισμούς, στην περαιτέρω ανάπτυξη των εφαρμογών της πυρηνικής ενέργειας για ειρηνικούς σκοπούς, ιδιαίτερα στην επικράτεια κρατών που είναι συμβαλλόμενα μέρη της Συνθήκης και δεν διαθέτουν πυρηνικά όπλα, λαμβάνοντας δεόντως υπόψη τις ανάγκες των αναπτυσσόμενων περιοχών του κόσμου».

               (4)

               Πολυμερείς προσεγγίσεις του κύκλου ζωής πυρηνικών καυσίμων έχουν τη δυνατότητα να παρέχουν σε χώρες που έχουν αποφασίσει να προσφύγουν στην πυρηνική ενέργεια για ειρηνικές χρήσεις μια επιλογή εναλλακτική της ανάπτυξης των εθνικών κύκλων πυρηνικών καυσίμων, αποφεύγοντας παράλληλα κινδύνους διάδοσης.

               (5)

               Σύμφωνα με το άρθρο ΙΙΙ του καταστατικού του, ο ΔΟΑΕ εξουσιοδοτείται να εκτελεί κάθε λειτουργία, συμπεριλαμβανομένης της αγοράς πυρηνικών καυσίμων, υπηρεσιών και εξοπλισμού και της σύστασης ιδίων εγκαταστάσεων και σταθμών, προκειμένου να διευκολύνει την πρακτική εφαρμογή της πυρηνικής ενέργειας για ειρηνικούς σκοπούς.

               (6)

               Τον Σεπτέμβριο του 2006 η πρωτοβουλία για την πυρηνική απειλή (NTI), ένας ανεξάρτητος μη κυβερνητικός οργανισμός με έδρα τις Ηνωμένες Πολιτείες, προσέφερε επιχορήγηση ύψους 50 000 000 δολαρίων ΗΠΑ στον ΔΟΑΕ για να βοηθήσει στη δημιουργία αποθέματος ουρανίου χαμηλού εμπλουτισμού το οποίο θα κατέχει και θα διαχειρίζεται ο ΔΟΑΕ, υπό την προϋπόθεση ότι ο Οργανισμός θα πρέπει να είναι σε θέση να συλλέξει επιπλέον ποσό ύψους 100 000 000 δολαρίων ΗΠΑ, συμπεριλαμβανομένων των επιχορηγήσεων από άλλα κράτη μέλη του ΔΟΑΕ και από δωρητές, και να συγκροτήσει ένα απόθεμα πυρηνικών καυσίμων.

               (7)

               Στις 8 Δεκεμβρίου 2008 το Συμβούλιο ενέκρινε συμπεράσματα υπέρ της σύστασης και της ασφαλούς διαχείρισης τράπεζας πυρηνικών καυσίμων υπό τον έλεγχο του ΔΟΑΕ. Δήλωσε επίσης ότι η Ένωση σχεδίαζε να συνεισφέρει στο πρόγραμμα ποσό μέχρι 25 000 000 EUR, μόλις θα έχουν καθοριστεί και εγκριθεί από το διοικητικό συμβούλιο του ΔΟΑΕ οι όροι και οι λεπτομέρειες σχετικά με την τράπεζα αυτή. Η Ευρωπαϊκή Επιτροπή έχει ήδη προσφέρει 20 000 000 EUR για την προμήθεια του ΟΧΕ.

               (8)

               Στις 3 Δεκεμβρίου 2010 το διοικητικό συμβούλιο του ΔΟΑΕ εξέδωσε την απόφαση GOV/2010/70 με την οποία εγκρίνεται η σύσταση Τράπεζας Ουρανίου Χαμηλού Εμπλουτισμού (ΟΧΕ) του ΔΟΑΕ και δηλώνεται σαφώς ότι οι λειτουργίες της Τράπεζας ΟΧΕ του ΔΟΑΕ θα χρηματοδοτούνται αποκλειστικά μέσω εισφορών εκτός προϋπολογισμού.

               (9)

               Σύμφωνα με την παράγραφο 15 της GOV/2010/67, με τίτλο «Διασφάλιση του εφοδιασμού: Σύσταση Τράπεζας ουρανίου χαμηλού εμπλουτισμού (ΟΧΕ) του ΔΟΑΕ για τον εφοδιασμό των κρατών μελών με ΟΧΕ», ορίζεται ότι «[ο] Οργανισμός είναι ο ιδιοκτήτης του ΟΧΕ στο πλαίσιο της Τράπεζας ΟΧΕ του ΔΟΑΕ και το ΟΧΕ τελεί υπό τον έλεγχό του και βρίσκεται επισήμως υπό τη νόμιμη κατοχή του. Ο Οργανισμός είναι υπεύθυνος για την αποθήκευση και την προστασία υλικών που έχει στην κατοχή του διασφαλίζοντας, μέσω οποιασδήποτε συμφωνίας χώρας υποδοχής, ότι το ΟΧΕ προστατεύεται από φυσικούς και άλλους κινδύνους, μη εξουσιοδοτημένη αφαίρεση ή παράνομη χρήση, ζημία ή καταστροφή, συμπεριλαμβανομένης δολιοφθοράς, και αναγκαστική κατάσχεση. Επιπλέον, ο Οργανισμός, μέσω κάθε συμφωνίας χώρας υποδοχής, εγγυάται την εφαρμογή των διασφαλίσεων του ΔΟΑΕ στο ΟΧΕ της Τράπεζας ΟΧΕ του ΔΟΑΕ, καθώς και την εφαρμογή των προτύπων και των μέτρων ασφαλείας και των μέτρων υλικής προστασίας από τη χώρα ή τις χώρες υποδοχής». Σύμφωνα με την παράγραφο 16 της GOV/2010/67 ορίζεται επιπλέον ότι «[ο] Οργανισμός, κατόπιν έγκρισης του διοικητικού συμβουλίου, συνάπτει με οποιαδήποτε χώρα υποδοχής μια συμφωνία χώρας υποδοχής, όμοια με την τρέχουσα συμφωνία έδρας του ΔΟΑΕ, που καλύπτει θέματα ασφάλειας και προστασίας και παρέχει την κατάλληλη κάλυψη ευθύνης των εγκαταστάσεων αποθήκευσης και αποδίδει στον Οργανισμό εκείνα τα προνόμια και τις ασυλίες που είναι απαραίτητα για την ανεξάρτητη λειτουργία της Τράπεζας ΟΧΕ του ΔΟΑΕ, συμπεριλαμβανομένου του δικαιώματος μεταφοράς ΟΧΕ από και προς την Τράπεζα ΟΧΕ του ΔΟΑΕ όπως καθορίζεται από τον Οργανισμό σύμφωνα με το καταστατικό και τη συμφωνία χώρας/χωρών υποδοχής. Επιπρόσθετα, εφόσον είναι απαραίτητο, συνάπτονται συμφωνίες εγγυημένης διαμετακόμισης με τα γειτονικά προς τη χώρα υποδοχής κράτη».

               (10)

               Η Τράπεζα ΟΧΕ του ΔΟΑΕ θα συνίσταται σε απόθεμα έως 60 κυλίνδρων τύπου 30B που περιέχουν εξαφθοριούχο ουράνιο χαμηλού εμπλουτισμού που είναι συνήθως διαθέσιμο στο εμπόριο. Η Τράπεζα ΟΧΕ του ΔΟΑΕ θα εδρεύει στις εγκαταστάσεις αποθήκευσης ΟΧΕ του ΔΟΑΕ, η διαχείρισή της θα γίνεται από την εταιρεία «Ulba Metallurgical Plant» και η Τράπεζα θα υπόκειται στον ρυθμιστικό έλεγχο της Επιτροπής Εποπτείας και Ελέγχου Ατομικής Ενέργειας της Δημοκρατίας του Καζαχστάν.

               (11)

               Το βασικό νομικό πλαίσιο μεταξύ ΔΟΑΕ και Καζαχστάν ως χώρας υποδοχής έχει ήδη συναφθεί. Η συμφωνία διαμετακόμισης με τη Ρωσική Ομοσπονδία, που εγκρίθηκε από το διοικητικό συμβούλιο του ΔΟΑΕ (GOV/2015/36), έχει υπογραφεί. Ο σχεδιασμός της νέας εγκατάστασης αποθήκευσης ΟΧΕ του ΔΟΑΕ έχει ολοκληρωθεί και ο ΔΟΑΕ κατέληξε στο συμπέρασμα ότι πληροί τις εφαρμοστέες διατάξεις των προτύπων ασφαλείας και οδηγιών προστασίας του ΔΟΑΕ. Η λεπτομερής εκτίμηση κόστους της νέας εγκατάστασης αποθήκευσης ΟΧΕ του ΔΟΑΕ βρίσκεται σε εξέλιξη και έχει επικυρωθεί από ανεξάρτητο φορέα. Η συμφωνία εταιρικής σχέσης μεταξύ του ΔΟΑΕ και του φορέα εκμετάλλευσης της εγκατάστασης, συμφωνία που θεσπίζει τους όρους και τις προϋποθέσεις συνεργασίας για την κατασκευή της εγκατάστασης αποθήκευσης ΟΧΕ του ΔΟΑΕ, έχει ολοκληρωθεί. Ο ΔΟΑΕ σχεδιάζει τώρα δραστηριότητες προετοιμάζοντας την προμήθεια ΟΧΕ.

               (12)

               Σύμφωνα με το χρηματοδοτικό σχέδιο του έργου όπως περιγράφεται στην επικαιροποιημένη έκθεση του γενικού διευθυντή του ΔΟΑΕ (GOV/INF/2016/8) με τίτλο «Διασφάλιση του εφοδιασμού: Σύσταση Τράπεζας ουρανίου χαμηλού εμπλουτισμού (ΟΧΕ) του ΔΟΑΕ για τον εφοδιασμό των κρατών μελών με ΟΧΕ», το συνολικό κόστος του έργου ΟΧΕ αναμένεται να φτάσει τα 118 863 000 EUR,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Με σκοπό την άμεση και πρακτική υλοποίηση ορισμένων στοιχείων της στρατηγικής της ΕΕ κατά της διάδοσης όπλων μαζικής καταστροφής, η Ένωση συνεισφέρει στη σύσταση και την ασφαλή διαχείριση Τράπεζας Ουρανίου Χαμηλού Εμπλουτισμού (ΟΧΕ) υπό τον έλεγχο του Διεθνούς Οργανισμού Ατομικής Ενεργείας («ΔΟΑΕ» ή «Οργανισμός»), προκειμένου να περιοριστούν οι διαρκώς αυξανόμενοι κίνδυνοι που προκύπτουν από τη διάδοση ευαίσθητων τεχνολογιών του κύκλου ζωής των πυρηνικών καυσίμων. Η Ένωση αναλαμβάνει δραστηριότητες για να υποστηρίξει την Τράπεζα ΟΧΕ του ΔΟΑΕ, η οποία θα λάβει τη μορφή αποθέματος ΟΧΕ, επιδιώκοντας:

               α)

               να δώσει στις χώρες τη δυνατότητα να απολαύουν των δικαιωμάτων τους βάσει του άρθρου IV της ΝΡΤ, αποφεύγοντας παράλληλα τους κινδύνους της διάδοσης· και

               β)

               να λειτουργεί ως μηχανισμός ύστατης προσφυγής για να ενισχυθεί η εμπορική αγορά αποφεύγοντας τις στρεβλώσεις της, σε περίπτωση που ο εφοδιασμός ενός κράτους μέλους του ΔΟΑΕ σε ΟΧΕ διακοπεί και δεν μπορεί να αποκατασταθεί με εμπορικά μέσα και το εν λόγω κράτος μέλος του ΔΟΑΕ πληροί τα κριτήρια επιλεξιμότητας.

         2.   Για να επιτευχθούν οι στόχοι που αναφέρονται στην παράγραφο 1, η Ένωση συνεισφέρει στη σύσταση και την ασφαλή διαχείριση της Τράπεζας ΟΧΕ, υπό τον έλεγχο του ΔΟΑΕ, χρηματοδοτώντας σχετικές με την ασφάλεια δραστηριότητες, όπως η υλική προστασία, η μεταφορά και η φύλαξη, και συμβάλλοντας στην ασφαλή διαχείριση της Τράπεζας ΟΧΕ. Το έργο υλοποιείται προς όφελος όλων των χωρών που έχουν αποφασίσει να χρησιμοποιούν την πυρηνική ενέργεια για ειρηνικούς σκοπούς.
   Στο παράρτημα παρατίθεται λεπτομερής περιγραφή του έργου.
   Άρθρο 2
   1.   Η εφαρμογή της παρούσας απόφασης ανατίθεται στον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφαλείας (ΥΕ).
   2.   Η τεχνική υλοποίηση του έργου του άρθρου 1 παράγραφος 2 διενεργείται από τον ΔΟΑΕ. Εκτελεί το καθήκον αυτό υπό τον έλεγχο του ΥΕ. Προς τούτο, ο ΥΕ συνομολογεί τις απαραίτητες ρυθμίσεις με τον ΔΟΑΕ.
   Άρθρο 3
   1.   Το ποσό δημοσιονομικής αναφοράς για την εφαρμογή των δραστηριοτήτων που αναφέρονται στο άρθρο 1 παράγραφος 2 είναι 4 362 200 EUR.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που εφαρμόζονται επί του προϋπολογισμού της Ένωσης.
   3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 1. Προς τούτο, συνάπτει χρηματοδοτική συμφωνία με τον ΔΟΑΕ. Η συμφωνία ορίζει ότι ο ΔΟΑΕ εξασφαλίζει προβολή της συνεισφοράς της Ένωσης, ανάλογη προς το ύψος της.
   4.   Η Επιτροπή προσπαθεί να συνάψει τη χρηματοδοτική συμφωνία που αναφέρεται στην παράγραφο 3 το ταχύτερο δυνατόν, μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή και για την ημερομηνία σύναψης της χρηματοδοτικής συμφωνίας.
   Άρθρο 4
   1.   Ο YE υποβάλλει έκθεση στο Συμβούλιο σχετικά με την εφαρμογή της παρούσας απόφασης βάσει τακτικών εκθέσεων που εκπονεί ο ΔΟΑΕ. Οι εν λόγω εκθέσεις του ΔΟΑΕ αποτελούν τη βάση για την αξιολόγηση στην οποία προβαίνει το Συμβούλιο.
   2.   Η Επιτροπή παρέχει πληροφορίες σχετικά με τις χρηματοδοτικές πτυχές της υλοποίησης του έργου που αναφέρονται στο άρθρο 1 παράγραφος 2.
   Άρθρο 5
   Η παρούσα απόφαση αρχίζει να ισχύει την ημερομηνία της έκδοσής της.
   Λήγει 60 μήνες μετά την ημερομηνία σύναψης της χρηματοδοτικής συμφωνίας του άρθρου 3 παράγραφος 3. Ωστόσο, λήγει 6 μήνες μετά την έναρξη ισχύος της εάν δεν έχει συναφθεί έως τότε καμία χρηματοδοτική συμφωνία.
   Άρθρο 6
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 15 Νοεμβρίου 2016.

            Για το Συμβούλιο

            Ο Πρόεδρος

         I. KORČOK

      ΠΑΡΑΡΤΗΜΑ

         Συνεισφορά της Ένωσης στη σύσταση και την ασφαλή διαχείριση Τράπεζας Ουρανίου Χαμηλού Εμπλουτισμού (ΟΧΕ) υπό τον έλεγχο του Διεθνούς Οργανισμού Ατομικής Ενέργειας (ΔΟΑΕ) στο πλαίσιο της στρατηγικής της ΕΕ κατά της διάδοσης όπλων μαζικής καταστροφής

      I.   ΕΙΣΑΓΩΓΗ
      Ιστορικό
      Τον Δεκέμβριο του 2010 ο γενικός διευθυντής του ΔΟΑΕ έλαβε εντολή από το διοικητικό συμβούλιο να δρομολογήσει τη σύσταση Τράπεζας Ουρανίου Χαμηλού Εμπλουτισμού (ΟΧΕ) και ανέπτυξε λεπτομερώς σχέδιο για τη σύσταση και την ασφαλή διαχείρισή της.
      Στις 20 Δεκεμβρίου 2011 ο ΔΟΑΕ επιβεβαίωσε στη Μόνιμη Αντιπροσωπεία του Καζαχστάν στον ΔΟΑΕ ότι, με βάση της πληροφορίες που παρέσχε στον Οργανισμό το Καζαχστάν στο έγγραφο «Εκδήλωσης ενδιαφέροντος» και με αναφορά στις απαιτήσεις που καθορίζονται στο έγγραφο GOV/INF/2011/7, η Ulba Metallurgical Plant (UMP) εθεωρείτο κατάλληλη να υποδεχθεί την Τράπεζα ΟΧΕ του ΔΟΑΕ.
      Ο ΔΟΑΕ πραγματοποίησε αρκετές αποστολές στο Καζαχστάν κατά την περίοδο 2011-2016, με στόχο να αξιολογηθούν οι εγκαταστάσεις της UMP και το εθνικό ρυθμιστικό πλαίσιο, ώστε να διασφαλιστεί ότι η Τράπεζα ΟΧΕ θα μπορέσει να ανταποκριθεί στις εφαρμοστέες διατάξεις των προτύπων ασφαλείας και οδηγιών προστασίας του ΔΟΑΕ. Οι αξιολογήσεις που διενεργήθηκαν αφορούσαν τους τομείς της ασφάλειας των εγκαταστάσεων, της αντισεισμικής ασφάλειας, της ετοιμότητας και αντιμετώπισης καταστάσεων έκτακτης ανάγκης, της ασφάλειας των μεταφορών και της υλικής προστασίας.
      Στις 27 Αυγούστου 2015 υπογράφτηκε συμφωνία Κράτους Υποδοχής (HSA) μεταξύ του ΔΟΑΕ και του Καζαχστάν. Στην εν λόγω συμφωνία ορίζεται το Καζαχστάν κράτος υποδοχής της Τράπεζας ΟΧΕ του ΔΟΑΕ και παρέχεται το νομικό πλαίσιο για να διασφαλίσει το Καζαχστάν τη διαχείριση και τη ρύθμιση της Τράπεζας ΟΧΕ του ΔΟΑΕ σύμφωνα με τις νομοθετικές και κανονιστικές διατάξεις του Καζαχστάν και τηρώντας τις εφαρμοστέες διατάξεις των προτύπων ασφαλείας και οδηγιών προστασίας του ΔΟΑΕ.
      Στις 27 Αυγούστου 2015 υπογράφτηκε συμφωνία φορέα εκμετάλλευσης της εγκατάστασης μεταξύ του ΔΟΑΕ και της UMP. Στην εν λόγω συμφωνία ορίζεται η UMP ως η εγκατάσταση όπου θα βρίσκεται η Τράπεζα ΟΧΕ του ΔΟΑΕ και προσδιορίζεται το νομικό πλαίσιο βάσει του οποίου η UMP θα λειτουργεί και θα διαχειρίζεται την Τράπεζα ΟΧΕ του ΔΟΑΕ σύμφωνα με την άδειά της και σύμφωνα με τις εθνικές νομοθετικές και κανονιστικές διατάξεις και τις εφαρμοστέες διατάξεις των προτύπων ασφαλείας και οδηγιών προστασίας του ΔΟΑΕ.
      Επιπλέον, ο ΔΟΑΕ και το Υπουργείο Ενέργειας του Καζαχστάν υπέγραψαν τεχνική συμφωνία σχετικά με τις ειδικές ρυθμίσεις που πρέπει να εφαρμοστούν για τη σύσταση της Τράπεζας ΟΧΕ του ΔΟΑΕ στο Καζαχστάν («τεχνική συμφωνία»). Η τεχνική συμφωνία διασφαλίζει ότι κάθε μέρος θα παρέχει τους αναγκαίους πόρους για την πραγματοποίηση των αντίστοιχων δραστηριοτήτων του για την έγκαιρη σύσταση της Τράπεζας ΟΧΕ του ΔΟΑΕ, συμπεριλαμβανομένων των ενεργειών που απαιτούνται για τη συμμόρφωση με τις εφαρμοστέες διατάξεις των προτύπων ασφαλείας και των οδηγιών προστασίας του ΔΟΑΕ. Βάσει της τεχνικής συμφωνίας, τα μέρη συγκρότησαν Μεικτή Επιτροπή Συντονισμού (ΜΕΣ) για να διευκολύνουν την εφαρμογή της τεχνικής συμφωνίας και ενέκριναν σχέδιο ειδικών δραστηριοτήτων (ΣΕΔ), για να διασφαλίσουν τη σύσταση και τη λειτουργία της Τράπεζας ΟΧΕ του ΔΟΑΕ σύμφωνα με τις εφαρμοστέες διατάξεις των προτύπων ασφαλείας και οδηγιών προστασίας του ΔΟΑΕ. Η τεχνική συμφωνία ορίζει ότι οι δραστηριότητες πρέπει να ολοκληρωθούν εντός δύο ετών μετά την υπογραφή των νομικών συμφωνιών ή έως τον Σεπτέμβριο του 2017.
      Τον Νοέμβριο του 2015 η UMP ξεκίνησε τον σχεδιασμό νέας εγκατάστασης αποθήκευσης ΟΧΕ του ΔΟΑΕ, για να στεγάσει την Τράπεζα ΟΧΕ του ΔΟΑΕ. Αποστολή του ΔΟΑΕ επισκέφθηκε την UMP από τις 29 Φεβρουαρίου έως τις 4 Μαρτίου 2016 προκειμένου να αξιολογήσει την πρόοδο του σχεδιασμού. Η αποστολή του ΔΟΑΕ εξέτασε κατά πόσο στη διαδικασία σχεδιασμού είχαν ληφθεί δεόντως υπόψη οι εφαρμοστέες διατάξεις των προτύπων ασφαλείας και οδηγιών προστασίας του ΔΟΑΕ. Η αξιολόγηση της αποστολής του ΔΟΑΕ επικεντρώθηκε σε πέντε τεχνικές πτυχές: κατασκευαστική δομή, ανάλυση ασφάλειας, ακτινοπροστασία, ετοιμότητα και αντιμετώπιση καταστάσεων έκτακτης ανάγκης και πυρηνική ασφάλεια. Η αξιολόγηση του προτεινόμενου σχεδιασμού και των σχετικών υποστηρικτικών εγγράφων οδήγησε στο γενικό συμπέρασμα ότι ο σχεδιασμός προβλέπει κατάλληλα μέτρα για την εγγύηση της πυρηνικής ασφάλειας και της καθοδήγησης σχετικά με την προστασία.
      Κατόπιν της ολοκλήρωσης του σχεδιασμού και της αξιολόγησής του από τον ΔΟΑΕ, τον Μάιο του 2016 υπογράφτηκε συμφωνία εταιρικής σχέσης μεταξύ του ΔΟΑΕ και της UMP. Η εν λόγω συμφωνία περιλαμβάνει τους τεχνικούς και οικονομικούς όρους για τη δημιουργία της εγκατάστασης αποθήκευσης ΟΧΕ του ΔΟΑΕ. Τούτο αποτελεί ορόσημο για τη σύσταση της Τράπεζας ΟΧΕ του ΔΟΑΕ.
      Τον Μάιο του 2016 στην έκθεση GOV/INF/2016/8 του διοικητικού συμβουλίου επισημάνθηκε η σημαντική πρόοδος που είχε επιτευχθεί. Σε αυτήν παρέχεται επίσης ο πρώτος βασικός συνολικός σχεδιασμός του έργου και ο οικονομικός προγραμματισμός.
      Με το έγγραφο GOV/2010/67 του διοικητικού συμβουλίου, εξουσιοδοτήθηκε ο γενικός διευθυντής του ΔΟΑΕ να συστήσει την Τράπεζα ΟΧΕ του ΔΟΑΕ και ορίστηκε ότι οι δαπάνες (συμπεριλαμβανομένων των δαπανών για τους ανθρώπινους πόρους) σχετικά με τη σύσταση και τη λειτουργία της Τράπεζας ΟΧΕ του ΔΟΑΕ πρέπει να καλύπτονται αποκλειστικά από εθελοντικές συνεισφορές εκτός προϋπολογισμού, χωρίς να επηρεάζουν τον τακτικό προϋπολογισμό του ΔΟΑΕ. Για τον σκοπό αυτό, το έργο της Τράπεζας ΟΧΕ του ΔΟΑΕ καλύπτει δαπάνες διαφόρων τμημάτων του ΔΟΑΕ για την τεχνική συμβολή και υποστήριξη που παρέχουν στους ειδικούς και τους εμπειρογνώμονες του έργου μέσω της χρήσης συμφωνιών επιπέδου εξυπηρέτησης (ΣΕΕ). Οι εν λόγω συμφωνίες, που ορίζουν τις υπηρεσίες που πρέπει να παρέχουν τα τμήματα του Οργανισμού στο έργο για την εκτέλεση του σχεδίου του (συμπεριλαμβανομένου του ΣΕΔ), καθώς και τις δαπάνες για το επίπεδο υποστήριξης που παρέχεται από κάθε τμήμα, οριστικοποιήθηκαν και εγκρίθηκαν τον Μάρτιο του 2016.
      Από την 1η Απριλίου 2016, ορισμένα κράτη μέλη, η Επιτροπή, η Πρωτοβουλία για την Πυρηνική Απειλή (NTI) και το Παγκόσμιο Ινστιτούτο Μεταφορών Πυρηνικού Υλικού (WNTI) έχουν δεσμεύσει κονδύλια που ανέρχονται περίπου σε 124 900 000 δολάρια ΗΠΑ και 25 000 000 EUR, ενώ οι συνεισφορές που έχει λάβει ο Οργανισμός έως τώρα ανέρχονται σε 124 900 000 δολάρια ΗΠΑ και 20 000 000 EUR. Οι χρηματοδοτικές συνεισφορές προήλθαν από την Πρωτοβουλία για την Πυρηνική Απειλή (50 000 000 δολάρια ΗΠΑ), τις ΗΠΑ (50 000 000 δολάρια ΗΠΑ), τα ΗΑΕ (10 000 000 δολάρια ΗΠΑ), τη Νορβηγία (5 000 000 δολάρια ΗΠΑ), το Κουβέιτ (10 000 000 δολάρια ΗΠΑ), το WNTI (10 000 EUR) και το Καζαχστάν (400 000 δολάρια ΗΠΑ). Το ποσό των 20 000 000 EUR που διέθεσε η Επιτροπή προορίζεται για την αγορά του ΟΧΕ για την Τράπεζα ΟΧΕ του ΔΟΑΕ, ενώ δεσμεύθηκε ποσό έως 5 000 000 EUR για αναβαθμίσεις για την ενίσχυση της ασφάλειας. Τα κεφάλαια για τις αναβαθμίσεις για την ενίσχυση της ασφάλειας (έως 5 000 000 EUR) αποτελούν το αντικείμενο του παρόντος παραρτήματος.
      Τα επόμενα βασικά στάδια για την Τράπεζα ΟΧΕ του ΔΟΑΕ είναι:

                  α)

                  η ολοκλήρωση της δημιουργίας της εγκατάστασης αποθήκευσης ΟΧΕ του ΔΟΑΕ, συμπεριλαμβανομένης της αποπεράτωσης της κατασκευής· η επιβεβαίωση ότι το κτίριο και ο εξοπλισμός ανταποκρίνονται στον αρχικό σχεδιασμό και πληρούν τις εφαρμοστέες διατάξεις ασφάλειας και προστασίας·

                  β)

                  η έγκριση προγράμματος διαχείρισης των κυλίνδρων με την UMP, για να διασφαλιστεί η μακροπρόθεσμη ασφάλεια και προστασία των κυλίνδρων και η ετοιμότητά τους προς μεταφορά·

                  γ)

                  η έναρξη λειτουργίας της εγκατάστασης·

                  δ)

                  η αγορά του ΟΧΕ του ΔΟΑΕ και η μεταφορά του στην εγκατάσταση αποθήκευσης·

                  ε)

                  η έναρξη των δραστηριοτήτων.

            Στόχοι του έργου
      Συνεισφορά στη σύσταση και την ασφαλή διαχείριση της Τράπεζας ΟΧΕ του ΔΟΑΕ, ιδίως μέσω της εγγύησης υψηλού επιπέδου ασφάλειας και προστασίας κατά τη μεταφορά και την αποθήκευση, σύμφωνα με τα πρότυπα ασφαλείας και τις οδηγίες προστασίας του ΔΟΑΕ.
      Οφέλη
      Θα επιτευχθούν τα ακόλουθα οφέλη:

                  α)

                  ενισχυμένη εξασφάλιση του εφοδιασμού με πυρηνικά καύσιμα με καθ' όλα ασφαλή τρόπο· και

                  β)

                  παροχή βοήθειας στον ΔΟΑΕ για την εγγύηση της ασφάλειας και της προστασίας της μεταφοράς ΟΧΕ από το στάδιο της προμήθειας έως το στάδιο του εφοδιασμού, καθώς και κατά την αποθήκευση στην εγκατάσταση της Τράπεζας ΟΧΕ.

            II.   ΠΕΡΙΓΡΑΦΗ ΤΩΝ ΔΡΑΣΤΗΡΙΟΤΗΤΩΝ
      Η Τράπεζα ΟΧΕ
      Η Τράπεζα ΟΧΕ του ΔΟΑΕ θα συνίσταται σε ένα φυσικό απόθεμα περίπου 90 τόνων ΟΧΕ, δηλαδή της ποσότητας που απαιτεί ένα αρχικό φορτίο για ένα σύγχρονο αντιδραστήρα ελαφρού ύδατος (που ισοδυναμεί με περίπου 3 βασικές επαναφορτίσεις) για την παραγωγή ηλεκτρικής ενέργειας, καθώς και τον συναφή εξοπλισμό και τις υπηρεσίες. Το απόθεμα θα αποτελεί ιδιοκτησία του ΔΟΑΕ. Η Τράπεζα ΟΧΕ του ΔΟΑΕ θα λειτουργεί σύμφωνα με ορισμένα κριτήρια που δεν εισάγουν διακρίσεις για την αποδέσμευση του ΟΧΕ προς μια αποδέκτρια χώρα. Τα εν λόγω κριτήρια συνάδουν πλήρως με το καταστατικό του ΔΟΑΕ και έχουν εγκριθεί από το διοικητικό συμβούλιο. Η πυρηνική εγκατάσταση που χρησιμοποιεί το ΟΧΕ πρέπει να καλύπτεται από μια συμφωνία διασφαλίσεων με τον ΔΟΑΕ και να συμμορφώνεται πλήρως με την εν λόγω συμφωνία.
      Υποστήριξη από την Ένωση
      Η Ένωση θα υποστηρίξει την Τράπεζα ΟΧΕ του ΔΟΑΕ κατά τρόπο συμπληρωματικό με διάφορα μέσα. Χορήγηση χρηματοδοτικής συνδρομής ύψους 20 000 000 EUR για αγορά ΟΧΕ παρασχέθηκε ήδη το 2011 από το Μέσο Σταθερότητας.
      Η παρούσα απόφαση θα συμβάλει στην ασφαλή λειτουργία και διαχείριση της Τράπεζας ΟΧΕ του ΔΟΑΕ. Οι σχετικές δραστηριότητες που προβλέπονται από τον ΔΟΑΕ, στις οποίες η εν λόγω απόφαση θα συμβάλει χρηματοδοτικά, μπορεί να περιλαμβάνει:
      1.   Υποστήριξη της καθ' όλα ασφαλούς εγκατάστασης αποθήκευσης για τους 90 τόνους ΟΧΕ
      Το σημείο αυτό προορίζεται να καλύψει τις δαπάνες για την υλοποίηση του σχεδίου έργου, περιλαμβανομένων του σχεδίου ειδικών δραστηριοτήτων (ΣΕΔ) για το έτος 2017 και των δραστηριοτήτων παρακολούθησης το 2018. Το ΣΕΔ, που συμφωνήθηκε μεταξύ ΔΟΑΕ, UMP και Επιτροπής Εποπτείας και Ελέγχου Ατομικής Ενέργειας του Καζαχστάν, συνιστά κατάλογο των δραστηριοτήτων που θεωρούνται αναγκαίες για την αναβάθμιση των εγκαταστάσεων, του εξοπλισμού, των διαδικασιών και των πρακτικών, προκειμένου να διασφαλιστεί ότι η σύσταση, η αποθήκευση, η λειτουργία και η προστασία της Τράπεζας ΟΧΕ του ΔΟΑΕ θα γίνουν σύμφωνα με τις σχετικές διατάξεις των προτύπων ασφαλείας και οδηγιών προστασίας του ΔΟΑΕ. Οι δραστηριότητες αυτές αναπτύχθηκαν με βάση διάφορες αξιολογήσεις, οι οποίες διεξήχθησαν από το 2012 έως το 2016. Ειδικότερα, αποστολή του Οργανισμού τον Ιανουάριο του 2016 προσδιόρισε κάποιον περαιτέρω εξωγενή εξοπλισμό που θα απαιτηθεί για να μπορεί η εγκατάσταση αποθήκευσης να λειτουργεί σύμφωνα με τα πρότυπα του ΔΟΑΕ για την ετοιμότητα και την αντιμετώπιση έκτακτων αναγκών.
      Οι δραστηριότητες περιλαμβάνουν την ανάπτυξη διαδικασιών για την ασφαλή λειτουργία, την προμήθεια εξοπλισμού ετοιμότητας και αντιμετώπισης έκτακτων αναγκών και ακτινοπροστασίας και την παροχή συναφούς κατάρτισης· τη διεξαγωγή εργαστηρίων για θέματα ασφάλειας που αφορούν την Τράπεζα ΟΧΕ του ΔΟΑΕ (π.χ. νοοτροπία πυρηνικής ασφάλειας)· την παρακολούθηση των ασκήσεων έκτακτης ανάγκης στην εγκατάσταση· και τις επακόλουθες δραστηριότητες αξιολόγησης για την επαλήθευση της συμμόρφωσης των αναβαθμίσεων με τα σχετικά πρότυπα ασφαλείας και τις οδηγίες προστασίας του ΔΟΑΕ πριν από την έναρξη λειτουργίας.
      Το ΟΧΕ θα τοποθετηθεί στην εγκατάσταση αποθήκευσης ΟΧΕ του ΔΟΑΕ μόνον αφού ο ΔΟΑΕ πεισθεί ότι η Τράπεζα ΟΧΕ του ΔΟΑΕ έχει συσταθεί και πληροί τις εφαρμοστέες διατάξεις των προτύπων ασφαλείας και οδηγιών προστασίας του ΔΟΑΕ. Ως εκ τούτου, ο ΔΟΑΕ θα αναλάβει αποστολή επιβεβαίωσης, που έχει προγραμματιστεί για το καλοκαίρι του 2017, για να επιβεβαιώσει ότι το αποπερατωμένο κτίριο και ο κύριος εξοπλισμός του αντιστοιχούν στο αρχικό σχέδιο και ότι έχει δημιουργηθεί το σύνολο των υποδομών που απαιτούνται για την εκπλήρωση των εφαρμοστέων προδιαγραφών ασφαλείας.
      Σε χρονικό διάστημα δύο ετών, ο προϋπολογισμός θα περιλαμβάνει το κόστος σχεδιασμού, εκτέλεσης, υποστήριξης και υποβολής εκθέσεων για τις δραστηριότητες του σχεδίου του έργου και του ΣΕΔ, συμπεριλαμβανομένου του κόστους κάλυψης των ανθρώπινων πόρων του ΔΟΑΕ, για να διασφαλιστεί ότι, σύμφωνα με την εντολή του έργου της Τράπεζας ΟΧΕ του ΔΟΑΕ, δεν χρησιμοποιείται κανένα κονδύλι του τακτικού προϋπολογισμού.
      2.   Εγγύηση της ασφαλούς μεταφοράς 90 τόνων ΟΧΕ
      Αναμένεται ότι οι 90 τόνοι ΟΧΕ θα μεταφερθούν από την εγκατάσταση του πωλητή ή των πωλητών στην Ulba Metallurgical Plant, στο Oskemen του Καζαχστάν, όπου θα εγκατασταθεί η Τράπεζα ΟΧΕ του ΔΟΑΕ. Οι αποστολές ΟΧΕ που διακινούνται μέσω διάφορων δικαιοδοσιών πρέπει να πληρούν όλες τις απαιτήσεις τεκμηρίωσης, ασφάλισης, έγκρισης διαμετακόμισης και σήμανσης, συμπεριλαμβανομένων των απαιτήσεων των κρατών σχετικά με την υλική προστασία που περιέχονται στις σχετικές συμβάσεις και συστάσεις που έχουν καταρτισθεί υπό την αιγίδα του ΔΟΑΕ, και των απαιτήσεων ασφάλειας του Διεθνούς Ναυτιλιακού Οργανισμού (ΔΝΟ). Οι δαπάνες που συνδέονται με τη μεταφορά ΟΧΕ θα εξαρτηθούν από τη γεωγραφική θέση του πωλητή ΟΧΕ και τις αποστάσεις της διά θαλάσσης και διά ξηράς μεταφοράς μεταξύ του προμηθευτή και της Ulba Metallurgical Plant (UMP) στο Καζαχστάν και τον αριθμό των λιμένων προσέγγισης και των συνοριακών διελεύσεων που απαιτούνται για την ολοκλήρωση της παράδοσης. Το σημείο αυτό περιλαμβάνει την ανάπτυξη τεχνικών προδιαγραφών με τους υπαλλήλους του ΔΟΑΕ και την εξειδικευμένη συμβολή εξωτερικών εμπειρογνωμόνων· τον σχεδιασμό και τον έλεγχο της μεταφοράς· την ασφάλιση· τη ναύλωση σκάφους θαλάσσιας μεταφοράς για την ενίσχυση της ασφάλειας· τη διαβούλευση σχετικά με την εκτίμηση κινδύνου για την ασφάλεια κατά το δρομολόγιο της μεταφοράς και τον σχετικό σχεδιασμό· καθώς και την εποπτεία κατά τη θαλάσσια μεταφορά, τους λιμένες προσέγγισης και τους τόπους διαμετακόμισης.
      3.   Διασφάλιση της μακροπρόθεσμης αποθήκευσης των 90 τόνων ΟΧΕ
      Το ΟΧΕ θα βρίσκεται σε ειδική εγκατάσταση αποθήκευσης εντός των χώρων της UMP, στο Oskemen του Καζαχστάν. Το ΟΧΕ του ΔΟΑΕ θα αποθηκευτεί σε κυλίνδρους 30Β. Ο φορέας εκμετάλλευσης της εγκατάστασης, εξ ονόματος του ΔΟΑΕ, θα είναι υπεύθυνος για την αποθήκευση και την προστασία του ΟΧΕ, σύμφωνα με τα πρότυπα ασφαλείας και τις οδηγίες προστασίας του ΔΟΑΕ. Αυτό περιλαμβάνει την αγορά κυλίνδρων 30Β, οι οποίοι θα εγγυηθούν την υλικώς ασφαλή και προστατευμένη αποθήκευση του ΟΧΕ. Από τις μελέτες ασφάλειας προκύπτει ότι αυτοί οι περιέκτες εγγυώνται ισχυρή και ασφαλή αποθήκευση για διάστημα 50 ετών το πολύ. Πέραν της παροχής ασφαλείας, το πάχος των τοιχωμάτων των κυλίνδρων και ο συνολικός σχεδιασμός των κυλίνδρων συμβάλλουν στην υλική προστασία από το ενδεχόμενο δολιοφθοράς και κλοπής.
      Μια βασική δραστηριότητα για τη διασφάλιση της μακροπρόθεσμης αποθήκευσης του ΟΧΕ είναι η υλοποίηση προγράμματος διαχείρισης των κυλίνδρων, συμπεριλαμβανομένης της τακτικής επιθεώρησης και εκ νέου πιστοποίησης των αποθηκευμένων κυλίνδρων 30Β, για τη συμμόρφωση με το πρότυπο ISO 7195, καθώς επίσης και για τη διασφάλιση της ετοιμότητας για τη μεταφορά στα κράτη μέλη. Αυτό απαιτεί την προμήθεια υπηρεσιών για την εκ νέου πιστοποίηση των κυλίνδρων από εξουσιοδοτημένους επιθεωρητές, καθώς και υπηρεσιών από το προσωπικό της UMP για την υποστήριξη των επιδόσεων της δοκιμής.
      Επιπλέον, κατά τη μακροχρόνια αποθήκευση του ΟΧΕ του ΔΟΑΕ, ο ΔΟΑΕ θα αναλαμβάνει τακτικές και ad hoc δραστηριότητες παρακολούθησης, συμπεριλαμβανομένων της παραλαβής, της εξέτασης και της επαλήθευσης των ετήσιων εκθέσεων της UMP. Αυτό θα περιλαμβάνει τις ετήσιες συναντήσεις με την UMP για την επανεξέταση των δραστηριοτήτων ασφάλειας και προστασίας που συνδέονται με την Τράπεζα ΟΧΕ του ΔΟΑΕ, καθώς και άλλα είδη αποστολών της UMP, ώστε να διασφαλίζεται ότι οι σχετικές διατάξεις των προτύπων ασφαλείας και των οδηγιών προστασίας του ΔΟΑΕ εξακολουθούν να ισχύουν για την Τράπεζα ΟΧΕ του ΔΟΑΕ.
      Αυτό θα καλύψει χρονικό διάστημα 5 ετών.
      III.   ΔΙΑΡΚΕΙΑ
      Η εκτιμώμενη διάρκεια της περιόδου υλοποίησης του έργου είναι 60 μήνες, αρχής γενομένης από την υπογραφή της χρηματοδοτικής συμφωνίας που αναφέρεται στο άρθρο 3.
      IV.   ΔΙΚΑΙΟΥΧΟΙ
      Οι δικαιούχοι του έργου της παρούσας απόφασης είναι όλα τα επιλέξιμα κράτη που συνιστούν αποδέκτες υπηρεσιών της Τράπεζας ΟΧΕ του ΔΟΑΕ και που πληρούν τις προϋποθέσεις πρόσβασης στην Τράπεζα OXE, όπως έχουν οριστεί από το διοικητικό συμβούλιο του ΔΟΑΕ.
      V.   ΦΟΡΕΑΣ ΥΛΟΠΟΙΗΣΗΣ
      Ο ΔΟΑΕ θα αναλάβει την τεχνική υλοποίηση του έργου, όπως περιγράφεται ανωτέρω, υπό τον έλεγχο του ΥΕ. Το έργο θα υλοποιηθεί απευθείας από το προσωπικό του ΔΟΑΕ, εμπειρογνώμονες άλλων εθνικών πυρηνικών αρχών και αναδόχους. Όσον αφορά τους αναδόχους, η προμήθεια οποιωνδήποτε αγαθών, έργων ή υπηρεσιών από τον ΔΟΑΕ στο πλαίσιο της παρούσας απόφασης θα πραγματοποιηθεί όπως προβλέπεται στη χρηματοδοτική συμφωνία που θα συναφθεί από την Επιτροπή με τον ΔΟΑΕ.
      VI.   ΥΠΟΒΟΛΗ ΕΚΘΕΣΕΩΝ
      Ο φορέας υλοποίησης καταρτίζει:

                  α)

                  τακτικές εκθέσεις για την υλοποίηση του έργου·

                  β)

                  τελική έκθεση το αργότερο δύο μήνες μετά τη λήξη της υλοποίησης του έργου.

            Οι εκθέσεις θα αποστέλλονται στον ΥΕ.


Avis juridique important

|

32003D0818

2003/818/ΕΚ: Απόφαση του Συμβουλίου, της 17ης Νοεμβρίου 2003, για το διορισμό ενός τακτικού μέλους από την Ιταλία στην Επιτροπή των Περιφερειών

Επίσημη Εφημερίδα αριθ. L 308 της 25/11/2003 σ. 0022 - 0022

Απόφαση του Συμβουλίουτης 17ης Νοεμβρίου 2003για το διορισμό ενός τακτικού μέλους από την Ιταλία στην Επιτροπή των Περιφερειών(2003/818/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της ιταλικής κυβέρνησης,Εκτιμώντας τα ακόλουθα:(1) Την απόφαση 2002/60/ΕΚ τ ου Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.(2) Μετά τη λήξη της θητείας του κ. Diego VIERIN, η οποία γνωστοποιήθηκε στο Συμβούλιο στις 11 Noεμβρίου 2003, έμεινε κενή μια θέση τακτικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΟ κ. Luciano CAVERI, Assessore al Turismo, Sport, Commercio, Trasporti ed Affari Europei della Regione Valle d' Aosta, διορίζεται τακτικό μέλος της Επιτροπής των Περιφερειών σε αντικατάσταση του κ. Diego VIERIN για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 17 Νοεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 24 της 26.1.2002, σ. 38.


Avis juridique important

|

32001D0715

2001/715/ΕΚ: Απόφαση του Συμβουλίου, της 27ης Σεπτεμβρίου 2001, για το διορισμό ενός τακτικού μέλους και ενός αναπληρωματικού μέλους από την Γερμανία στην Επιτροπή των Περιφερειών

Επίσημη Εφημερίδα αριθ. L 265 της 05/10/2001 σ. 0014 - 0014

Απόφαση του Συμβουλίουτης 27ης Σεπτεμβρίου 2001για το διορισμό ενός τακτικού μέλους και ενός αναπληρωματικού μέλους από την Γερμανία στην Επιτροπή των Περιφερειών(2001/715/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη Συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου της 26ης Ιανουαρίου 1998(1) για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι μετά την παραίτηση του κ. Edmund STOIBER, η οποία γνωστοποιήθηκε στο Συμβούλιο στις 26 Ιουνίου 2001, έμεινε κενή η αντίστοιχη θέση τακτικού μέλους της Επιτροπής των Περιφερειών,εκτιμώντας ότι μετά το διορισμό του κ. Reinhold BOCKLET εις αντικατάσταση του κ. Edmund STOIBER, μένει κενή μια θέση αναπληρωματικού μέλους της Επιτροπής των Περιφερειών,έχοντας υπόψη την πρόταση της γερμανικής κυβέρνησης,ΑΠΟΦΑΣΙΖΕΙ:Άρθρο μόνοΔιορίζεται:α) ο κ. Reinhold BOCKLET ως τακτικό μέλος της Επιτροπής των Περιφερειών, εις αντικατάσταση του κ. Edmund STOIBER,β) ο κ. Edmund STOIBER ως αναπληρωματικό μέλος της Επιτροπής των Περιφερειών, εις αντικατάσταση του κ. Reinhold BOCKLET,για το υπόλοιπο της θητείας των προκατόχων τους, δηλαδή έως τις 25 Ιανουαρίου 2002.Βρυξέλλες, 27 Σεπτεμβρίου 2001.Για το ΣυμβούλιοΟ ΠρόεδροςM. Verwilghen(1) ΕΕ L 28 της 4.2.1998, σ. 19.


Avis juridique important

|

31998D0611

98/611/ΕΚ, Ευρατόμ: Απόφαση της Επιτροπής της 23ης Οκτωβρίου 1998 σχετικά με τη σύσταση Ευρωπαϊκού Forum Ερευνών [κοινοποιηθείσα υπό τον αριθμό Ε(1998) 3069] (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 290 της 29/10/1998 σ. 0061 - 0062

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Οκτωβρίου 1998 σχετικά με τη σύσταση Ευρωπαϊκού Forum Ερευνών [κοινοποιηθείσα υπό τον αριθμό Ε(1998) 3069] (Κείμενο που παρουσιάζει ενδιαφέρον για τον ΕΟΧ) (98/611/ΕΚ, Ευρατόμ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τη συνθήκη για την ίδρυση της Ευρωπαϊκής Κοινότητας Ατομικής Ενέργειας,Εκτιμώντας:ότι η Επιτροπή έχει ανάγκη από ένα όργανο προβληματισμού, συζητήσεων και γνωμοδοτήσεων, αποτελούμενο από υψηλές προσωπικότητες προερχόμενες από την επιστημονική κοινότητα, το χώρο της βιομηχανίας και των υπηρεσιών καθώς και από την κοινότητα των χρηστών, για να μελετά ζητήματα γενικής φύσεως που σχετίζονται με την πολιτική στον τομέα της έρευνας 7ότι, για λόγους εξορθολογισμού και της ενίσχυσης της συνεργασίας μεταξύ της βιομηχανίας και της έρευνας, είναι σκόπιμο να αντικατασταθούν οι δύο υφιστάμενες επιτροπές, δηλαδή η συμβουλευτική επιτροπή βοιμηχανικής έρευνας, IRDAC, και η ευρωπαϊκή συνέλευση επιστημών και τεχνολογιών, ESTA, από ένα και μόνο όργανο με την επωνυμία «Ευρωπαϊκό Forum Ερευνών», το οποίο θα έχει 60 μέλη κατ' ανώτατο όριο, διορισμένα από την Επιτροπή και κατανεμημένα ισομερώς σε δύο τμήματα που θα συνεργάζονται στενά: ένα ακαδημαϊκό και επιστημονικό τμήμα και ένα βιομηχανίας, υπηρεσιών και χρηστών 7ότι πρέπει να συσταθεί το «Ευρωπαϊκό Forum Ερευνών», να οριστούν οι αρμοδιότητές του και να οργανωθεί η εσωτερική λειτουργία του,ΑΠΟΦΑΣΙΖΕΙ:Άρθρο 1 Συνιστάται στο πλαίσιο της Επιτροπής συμβουλευτική επιτροπή, καλούμενη στο εξής «Ευρωπαϊκό Forum Ερευνών». Το Forum είναι όργανο προβληματισμού, συζητήσεων και γνωμοδοτήσεων σε θέματα πολιτικής στον τομέα της έρευνας και τεχνολογικής ανάπτυξης.Άρθρο 2 Το Forum μελετά, με δική του πρωτοβουλία ή μετά από αίτημα της Επιτροπής ζητήματα στρατηγικής φύσεως που σχετίζονται με τη χάραξη και την εφαρμογή της κοινοτικής πολιτικής στον τομέα της έρευνας, της τεχνολογικής ανάπτυξης και της καινοτομίας, καθώς και, γενικότερα, ζητήματα επιστημονικής και τεχνολογικής πολιτικής που παρουσιάζουν ευρωπαϊκό ενδιαφέρον.Διεξάγει συζητήσεις και δύναται να γνωμοδοτεί στην Επιτροπή επί των ανωτέρω ζητημάτων.Άρθρο 3 1. Το Forum έχει 60 μέλη κατ' ανώτατο όριο, προερχόμενα από τα κράτη μέλη και τα κράτη που είναι συνδεδεμένα με το πρόγραμμα-πλαίσιο, μεταξύ των οποίων συγκαταλέγονται οι πρόεδροι των ομάδων εμπειρογνωμόνων που επικουρούν την Επιτροπή στον καθορισμό του περιεχομένου και τον προσανατολισμό των κεντρικών δράσεων του πέμπτου προγράμματος-πλαισίου και έχουν συγκροτηθεί από την Επιτροπή.2. Τα μέλη του Forum εκπροσωπούν τα συμφέροντα των διαφόρων επιστημονικών και βιομηχανικών κλάδων 7 θα είναι κατανεμημένα σχεδόν ισομερώς σε δύο τμήματα:- ένα ακαδημαϊκό και επιστημονικό τμήμα, αποτελούμενο από επιστήμονες ανωτέρου επιπέδου και προσωπικότητες προερχόμενες από του διάφορους κύκλους της επιστημονικής κοινότητας, κυρίως πανεπιστήμια και εθνικούς και ευρωπαϊκούς οργανισμούς ερευνών,- ένα τμήμα βιομηχανίας, υπηρεσιών και χρηστών, αποτελούμενο από υψηλές προσωπικότητες της βιομηχανίας και των επιχειρήσεων παροχής υπηρεσιών (συμπεριλαμβανομένων των ΜΜΕ), των οργανισμών που αναπτύσσουν σχετικές δραστηριότητες σε ευρωπαϊκό επίπεδο και των οργανώσεων που εκπροσωπούν χρήστες των αποτελεσμάτων της έρευνας.Άρθρο 4 Τα μέλη του Forum και κάθε τμήματός του διορίζονται ως άτομα από την Επιτροπή με βάση τα αντικειμενικά κριτήρια της αναγνωρισμένης ικανότητας και πείρας.Άρθρο 5 1. Η θητεία των μελών είναι διετής με δυνατότητα ανανέωσης για μία φορά. Εάν ένα μέλος παραιτηθεί πριν λήξει η θητεία του, αντικαθίσταται για το υπόλοιπο της θητείας του σύμφωνα με τις διατάξεις του άρθρου 4.2. Τα μέλη του Forum ασκούν τα καθήκοντά τους μέχρι να αντικατασταθούν ή να λήξει η θητεία τους.3. Για καθένα από τα δύο τμήματα, η Επιτροπή διορίζει, αφού ζητήσει τη γνώμη τους, πρόεδρο και αντιπρόεδρο, οι οποίοι ασκούν τα καθήκοντά τους μέχρι να λήξει η θητεία τους.Άρθρο 6 Ο κατάλογος των μελών του Forum δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.Άρθρο 7 1. Κάθε τμήμα καταρτίζει το δικό του πρόγραμμα δραστηριοτήτων σε συνάρτηση με τα ζητήματα που κρίνει ότι είναι σημαντικό να μελετηθούν. Κάθε τμήμα δύναται να συγκροτεί ομάδες εργασίας για τη μελέτη συγκεκριμένων θεμάτων. Τα δύο τμήματα δύνανται να συγκροτούν κοινές ομάδες εργασίας.2. Για να εξετάσει ζητήματα κοινού ενδιαφέροντος όπως η ενίσχυση της συνεργασίας μεταξύ της βιομηχανίας και της έρευνας, τα δύο τμήματα δύνανται να αναπτύσσουν από κοινού ορισμένες δραστηριότητες και να γνωμοδοτούν χωριστά ή από κοινού και να συγκροτούν κοινές ομάδες εργασίας.3. Τα δύο τμήματα συντονίζουν στενά τα προγράμματα των δραστηριοτήτων τους μέσω γραφείου, το οποίο αποτελούν οι πρόεδροι και οι αντιπρόεδροί τους.4. Τουλάχιστον μία φορά ετησίως, τα δύο τμήματα συνεδριάζουν μαζί ως σύνοδος της ολομέλειας. Στις συνόδους της ολομέλειας προεδρεύει ένα μέλος του γραφείου που ορίζεται από αυτό.Άρθρο 8 1. Στις εργασίες του Forum, καθενός από τα τμήματα, των ομάδων εργασίας και του γραφείου μπορούν να συμμετέχουν αντιπρόσωποι της Επιτροπής.2. Το Forum δύναται να προσκαλεί οποιονδήποτε διαθέτει ιδιαίτερα προσόντα σε σχέση με τα μελετώμενα θέματα να συμμετάσχει στις εργασίες του ως εμπειρογνώμων. Οι εμπειρογνώμονες συμμετέχουν στις συζητήσεις μόνο των θεμάτων για τα οποία παρίστανται.3. Η Επιτροπή παρέχει υλική συνδρομή στη λειτουργία του Forum και εξασφαλίζει τη γραμματεία των δύο τμημάτων με κοινή γραμματεία.Άρθρο 9 Τα μέλη του Forum και οι ενδεχομένως προσκαλούμενοι εμπειρογνώμονες δεν αμείβονται για τα καθήκοντα που εκτελούν. Τα οδοιπορικά και τα έξοδα παραστάσεώς τους που συνδέονται με τις δράσεις του Forum, καί ειδικά αυτές πού συνδέονται με τίς συνεδρειάσεις της ολομέλειας, των δύο τμημάτων, των ομάδων εργασίας και του γραφείου, καλύπτονται από την Επιτροπή σύμφωνα με τις ισχύουσες διοικητικές διατάξεις.Άρθρο 10 Το Forum και τα δύο τμήματά του συνεδριάζουν κατ' αρχήν στην έδρα της Επιτροπής, συγκαλούμενα από την τελευταία.Άρθρο 11 Μετά τις συζητήσεις στο Forum, δεν διεξάγεται ψηφοφορία. Όταν η Επιτροπή ζητά τη γνώμη του Forum, δύναται να ορίζει προθεσμία, εντός της οποίας αυτή θα πρέπει να διατυπωθεί.Άρθρο 12 Με την επιφύλαξη του άρθρου 214 της συνθήκης ΕΚ και του άρθρου 194 της συνθήκης Euratom, τα μέλη του Forum υποχρεούνται να μην αποκαλύπτουν τις πληροφορίες που έχουν περιέλθει σε γνώση τους κατά τις εργασίες του Forum ή ενός από τα τμήματά του ή μιας ομάδας εργασίας ή του γραφείου, εφόσον η Επιτροπή τους γνωστοποιήσει ότι η γνώμη που έχει ζητηθεί ή το ερώτημα που έχει τεθεί αφορά θέμα εμπιστευτικού χαρακτήρα.Στην περίπτωση αυτή, παρίστανται στις συνεδριάσεις μόνο τα μέλη του Forum και οι αντιπρόσωποι της Επιτροπής.Άρθρο 13 Η απόφαση 84/128/ΕΟΚ της Επιτροπής για τη σύσταση συμβουλευτικής επιτροπής βιομηχανικής έρευνας (IRDAC) και η απόφαση 94/204/ΕΚ, Ευρατόμ για τη σύσταση της ευρωπαϊκής συνέλευσης επιστημών και τεχνολογιών (ESTA) καταργούνται.Βρυξέλλες, 23 Οκτωβρίου 1998.Για την ΕπιτροπήΙdith CRESSONΜέλος της Επιτροπής


title: 2010/796/ΚΕΠΠΑ: Απόφαση EUPOL COPPS/1/2010 της Επιτροπής Πολιτικής και Ασφάλειας, της 21ης Δεκεμβρίου 2010 , για την παράταση της θητείας του αρχηγού της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS)

text:
               22.12.2010

               EL

               Επίσημη Εφημερίδα της Ευρωπαϊκής Ένωσης

               L 338/49

         ΑΠΌΦΑΣΗ EUPOL COPPS/1/2010 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 21ης Δεκεμβρίου 2010
   για την παράταση της θητείας του αρχηγού της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS)
   (2010/796/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη συνθήκη για την Ευρωπαϊκή Ένωση και ιδίως το άρθρο 38 τρίτο εδάφιο,
   Έχοντας υπόψη την απόφαση 2010/784/ΚΕΠΠΑ του Συμβουλίου, της 17ης Δεκεμβρίου 2010, για την αστυνομική αποστολή της Ευρωπαϊκής Ένωσης για τα παλαιστινιακά εδάφη (EUPOL COPPS) (1) και ιδίως το άρθρο 10 παράγραφος 1,
   Εκτιμώντας τα εξής:

               (1)

               Δυνάμει του άρθρου 10 παράγραφος 1 της απόφασης 2010/784/ΚΕΠΠΑ, η Επιτροπή Πολιτικής και Ασφαλείας εξουσιοδοτείται, σύμφωνα με το άρθρο 38 της Συνθήκης, να λαμβάνει τις δέουσες αποφάσεις ώστε να ασκεί τον πολιτικό έλεγχο και τη στρατηγική διεύθυνση της EUPOL COPPS και, ιδίως, μεταξύ άλλων, την απόφαση για το διορισμό αρχηγού αποστολής.

               (2)

               H ύπατη εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε παράταση της θητείας του κ. Henrik MALMQUIST ως αρχηγού της EUPOL COPPS,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του κ. Henrik MALMQUIST ως αρχηγού της αστυνομικής αποστολής της Ευρωπαϊκής Ένωσης για τα παλαιστινιακά εδάφη (EUPOL COPPS) παρατείνεται για το χρονικό διάστημα από την 1η Ιανουαρίου 2011 έως τις 31 Δεκεμβρίου 2011.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Εφαρμόζεται έως τις 31 Δεκεμβρίου 2011.

      Βρυξέλλες, 21 Δεκεμβρίου 2010.

            Για την Επιτροπή Πολιτικής και Ασφαλείας

            Ο Πρόεδρος

         W. STEVENS

      (1)  ΕΕ L 335 της 18.12.2010, σ. 60.


title: 2004/600/ΕΚ: Απόφαση της Επιτροπής, της 4ης Αυγούστου 2004, για την αποδοχή των αναλήψεων υποχρεώσεων που προτάθηκαν σε σχέση με τη διαδικασία αντιντάμπινγκ όσον αφορά τις εισαγωγές πολυ(αιθυλενοτερεφθαλικού) πολυμερούς (τερεφθαλικού πολυαιθυλενίου) καταγωγής, μεταξύ άλλων, Αυστραλίας

text:
               19.8.2004

               EL

               Επίσημη Εφημερίδα της Ευρωπαϊκής Ένωσης

               L 271/38

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 4ης Αυγούστου 2004
   για την αποδοχή των αναλήψεων υποχρεώσεων που προτάθηκαν σε σχέση με τη διαδικασία αντιντάμπινγκ όσον αφορά τις εισαγωγές πολυ(αιθυλενοτερεφθαλικού) πολυμερούς (τερεφθαλικού πολυαιθυλενίου) καταγωγής, μεταξύ άλλων, Αυστραλίας
   (2004/600/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών των Ευρωπαϊκών Κοινοτήτων (1), (εφεξής ο «βασικός κανονισμός»), και ιδίως τα άρθρα 8 και 9,
   Μετά από διαβουλεύσεις με τη συμβουλευτική επιτροπή,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

               (1)

               Στις 19 Φεβρουαρίου 2004, η Επιτροπή επέβαλε, με τον κανονισμό (ΕΚ) αριθ. 306/2004 (2), προσωρινό δασμό αντιντάμπινγκ στις εισαγωγές στην Κοινότητα πολυ(αιθυλενοτερεφθαλικού) πολυμερούς (εφεξής «PET» ή «υπό εξέταση προϊόν») καταγωγής Αυστραλίας, Λαϊκής Δημοκρατίας της Κίνας και Πακιστάν (εφεξής «ο κανονισμός προσωρινού δασμού»).

               (2)

               Μετά την θέσπιση των προσωρινών μέτρων αντιντάμπινγκ, η Επιτροπή συνέχισε την έρευνα για το ντάμπινγκ, τη ζημία και το συμφέρον της Κοινότητας. Τα οριστικά συμπεράσματα και οι διαπιστώσεις της έρευνας καθορίζονται στον κανονισμό (ΕΚ) αριθ. 1467/2004 του Συμβουλίου (3), για την επιβολή οριστικών δασμών αντιντάμπινγκ στις εισαγωγές PET καταγωγής Αυστραλίας, Λαϊκής Δημοκρατίας της Κίνας και Πακιστάν (εφεξής «ο κανονισμός οριστικού δασμού»).

               (3)

               Η έρευνα επιβεβαίωσε τα προσωρινά συμπεράσματα για το ζημιογόνο ντάμπινγκ όσον αφορά τις εισαγωγές του υπό εξέταση προϊόντος καταγωγής Αυστραλίας και Λαϊκής Δημοκρατίας της Κίνας.

         B.   ΑΝΑΛΗΨΕΙΣ ΥΠΟΧΡΕΩΣΕΩΝ

               (4)

               Μετά την θέσπιση των προσωρινών μέτρων αντιντάμπινγκ, ένας συνεργαζόμενος παραγωγός-εξαγωγέας στην Αυστραλία (Leading Synthetics Pty Ltd) πρότεινε ανάληψη υποχρέωσης ως προς τις τιμές σύμφωνα με το άρθρο 8 παράγραφος 1 του βασικού κανονισμού. Με αυτήν την ανάληψη υποχρέωσης, ο παραγωγός-εξαγωγέας συμφώνησε να πωλεί το υπό εξέταση προϊόν τουλάχιστον σε τιμές που επιτρέπουν την εξάλειψη της ζημιογόνου επίδρασης της πρακτικής ντάμπινγκ.

               (5)

               Επίσης, η εταιρεία θα υποβάλλει τακτικά στην Επιτροπή λεπτομερή στοιχεία σχετικά με τις εξαγωγές της στην Κοινότητα και, επομένως, η Επιτροπή θα είναι σε θέση να παρακολουθεί αποτελεσματικά την ανάληψη υποχρέωσης. Επιπλέον, η δομή των πωλήσεων της εν λόγω εταιρείας είναι τέτοια ώστε η Επιτροπή θεωρεί ότι ο κίνδυνος καταστρατήγησης της ανάληψης υποχρέωσης είναι ελάχιστος.

               (6)

               Με βάση τα ανωτέρω, θεωρείται ότι η ανάληψη υποχρέωσης είναι αποδεκτή.

               (7)

               Για να μπορέσει η Επιτροπή να παρακολουθεί αποτελεσματικά την τήρηση της ανάληψης υποχρέωσης από την εταιρεία, όταν υποβάλλεται στις αρμόδιες τελωνειακές αρχές αίτηση θέσης σε ελεύθερη κυκλοφορία σύμφωνα με την ανάληψη υποχρέωσης, η απαλλαγή από το δασμό υπόκειται στην προσκόμιση εμπορικού τιμολογίου το οποίο θα περιλαμβάνει τουλάχιστον τα στοιχεία που απαριθμούνται στο παράρτημα 2 του κανονισμού (ΕΚ) αριθ. 1467/2004. Αυτό το επίπεδο πληροφόρησης είναι επίσης απαραίτητο για να επιτρέψει στις τελωνειακές αρχές να επαληθεύουν με ικανοποιητική ακρίβεια ότι οι αποστολές αντιστοιχούν στα εμπορικά έγγραφα. Στην περίπτωση που δεν προσκομίζεται το έγγραφο αυτό, ή δεν αντιστοιχεί στο προϊόν που παρουσιάζεται στο τελωνείο, καταβάλλεται ο κατάλληλος δασμός αντιντάμπινγκ.

               (8)

               Σε περίπτωση παραβίασης ή ανάκλησης της ανάληψης υποχρέωσης, ή όταν υπάρχουν υπόνοιες περί παραβίασης, μπορεί να επιβληθεί δασμός αντιντάμπινγκ, δυνάμει του άρθρου 8 παράγραφοι 9 και 10 του βασικού κανονισμού,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Γίνεται αποδεκτή η ανάληψη υποχρέωσης που προτάθηκε από τον παραγωγό-εξαγωγέα που αναφέρεται κατωτέρω, σε σχέση με την παρούσα διαδικασία αντιντάμπινγκ όσον αφορά τις εισαγωγές πολυ(αιθυλενοτερεφθαλικού) πολυμερούς καταγωγής Αυστραλίας, Λαϊκής Δημοκρατίας της Κίνας και Πακιστάν.

               Χώρα

               Κατασκευαστής

               Πρόσθετος κωδικός TARIC

               Αυστραλία

               Leading Synthetics Pty Ltd

               A503

         Άρθρο 2
   Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.

      Βρυξέλλες, 4 Αυγούστου 2004.

            Για την Επιτροπή

         Pascal LAMY

            Μέλος της Επιτροπής

      (1)  ΕΕ L 56 της 6.3.1996, σ. 1· κανονισμός όπως τροποποιήθηκε από τον κανονισμό (ΕΚ) αριθ. 461/2004 (ΕΕ L 77 της 13.3.2004, σ. 12).

      (2)  ΕΕ L 52 της 21.2.2004, σ. 5.

      (3)  Βλέπε σελίδα 1 της παρούσας Επίσημης Εφημερίδας.